title: Helen Morgan (laulaja)

text: Ann Blyth näytteli Helen Morgania vuonna 1957 elokuvassa "The Helen Morgan Story", joka on tullut tunnetuksi myös nimillä "Why Was I Born?" (Yhdysvalloissa) ja "Both Ends of the Candle" (Isossa-Britanniassa).


title: Ammunnan Euroopan-mestaruuskilpailut 2007

text: Euroopan ampumaurheiluliiton (ESC) Euroopan-mestaruuskilpailut ilma-aseilla järjestettiin Ranskan Deauvillessä 12.-18. maaliskuuta ja ruutiaseilla Espanjan Granadassa 11.-21. heinäkuuta.


title: Khandi Alexander

text: Khandi Alexander (s. 4. syyskuuta 1957 New York, Yhdysvallat) on yhdysvaltalainen näyttelijä, koreografi ja tanssija.


title: Khandi Alexander

text: Alexander esiintyi 1980-luvun loppupuolella ja 1990-luvun alussa pienissä rooleissa tv-sarjoissa, elokuvissa ja Broadway-musikaaleissa, kuten "Dreamgirls". Vuosina 1988–1992 hän toimi koreografina Whitney Houstonin maailmankiertueella.


title: Khandi Alexander

text:
Vuosina 1995–1998 Alexander esitti Cathrine Dukea tilannekomediassa "NewsRadio" ja 2002–2008 patologi Alexx Woodsia draamasarjassa "". Lisäksi Khandi on näytellyt monissa elokuvissa. Hän esitti televisiosarjassa "Teho-osasto" Peter Bentonin Jackie-siskoa ja sarjassa "Treme" LaDonna Batiste-Williamsia.
Vuonna 2015 hänellä oli rooli kuuluisasta blues-laulajasta, Bessie Smithistä, kertovassa elokuvassa "Bessie", jossa hän esitti päähenkilön vanhempaa siskoa.


title: Helen Morgan

text: Helen Morgan voi viitata


title: Kapys

text: Kapys oli kreikkalaisessa mytologiassa useamman eri miespuolisen henkilön nimi.


title: Anastasia Mihailovna Romanova

text: Suuriruhtinatar Anastasia Mihailovna Romanova (28. heinäkuuta 1860 Pietarhovi – 11. maaliskuuta 1922 Èze) oli suuriruhtinas Mihail Nikolajevitš Romanovin ja suuriruhtinatar Olga Fjodorovnan toinen lapsi, josta myöhemmin tuli Mecklenburg-Schwerinin suurherttuatar. Hän kuului Mihailovitšeihin, jotka olivat suvun kolmen nuorimman haaran suurin perhe. Hänen isänsä Mihail Nikolajevitš oli keisari Nikolai I:n nuorin poika ja tulevan keisari Aleksanteri II:n veli.


title: Anastasia Mihailovna Romanova

text: Anastasian sisaruksia olivat: Anastasia vietti lapsuusvuotensa enimmäkseen kenraalikuvernöörin palatseissa Kaukasuksella. Hänen äitinsä suuriruhtinatar Olga Fjodorovna oli lapsilleen erittäin ankara, ainakin lasten oman kuvauksen ja heidät hyvin tunteneiden henkilöiden käsityksen perusteella. Anastasian äidin ja kotiopettajattaren sana oli laki, eikä vastaansanomista sallittu.


title: Anastasia Mihailovna Romanova

text: Anastasia Mihailovna meni naimisiin Mecklenburg-Schwerinin perintöruhtinaan Friedrich Franz III:n kanssa, joka oli suuriruhtinas Vladimir Aleksandrovitšin puolison Maria Pavlovnan veli. Avioliitto olikin lähinnä Maria Pavlovnan järjestämä, sillä tämä käytti hyväkseen naimisissa olevan naisen asemaansa etsiessään naimattomille veljilleen sopivia puolisoita. Lempeäluontoinen Friedrich oli erityisen avun tarpeessa, sillä hänellä oli vaikea astma ja hänellä esiintyi ajoittain ruman näköisiä iho-oireita. Friedrich Franzin vieraillessa Pietarissa hän ihastui selvästi nuoreen 17-vuotiaaseen Anastasia Mihailovnaan. Maria Pavlovna otti asian hoitaakseen ja käynnisti neuvottelut Anastasian äidin kanssa.


title: Anastasia Mihailovna Romanova

text: Anastasia oppi rakastamaan puolisoaan, joka kaikesta päätellen oli hyvin rakastettava henkilö, ”maailman herttaisin mies”, kuten Plessin ruhtinatar oli todennut. Varsinaiseksi ongelmaksi muodostui Mecklenburg-Schwerinin suurherttuakunta. Ennen avioitumistaan Anastasia pyrki tunnollisesti lisäämään tietouttaan uudesta kotimaastaan, mutta ei silti kyennyt sopeutumaan sinne. Hän tunsi vastenmielisyyttä maata kohtaan, ja kansalaisten tunteet häntä kohtaan kehittyivät samanlaisiksi. Voidakseen elää onnellisena pariskunnan oli ennen pitkää asuttava etäällä maasta, jota Friedrich Franz oli syntynyt hallitsemaan.


title: Anastasia Mihailovna Romanova

text: Anastasia ei koskaan oppinut viihtymään saksalaisena ruhtinattarena ja asui mielellään poissa puolisonsa kotimaasta aina kun voi. Hänen oli vaikeaa kestää sitä, että Saksa soti Venäjää vastaan, ensimmäisessä maailmansodassa. Koska Ranska ei sallinut hänen saksalaisena asua huvilassaan Cannesissa, hän vietti sotavuodet Sveitsissä Lausannen Savoy-hotellissa erossa pojastaan Mecklenburg-Schwerinin suurherttuasta, joka oli sotimassa joukkoineen, ja tyttärestään Cäciliestä, joka oli naimisissa Saksan kruununprinssin kanssa.


title: Anastasia Mihailovna Romanova

text: Puolison kuoleman jälkeen Anastasialla oli suhde henkilökohtaisen sihteerinsä Vladimir Alexandrovitš Paltovin kanssa, ja suhteen hedelmänä syntyi vuonna 1902 poika Alexis Louis de Wenden.


title: Anastasia Mihailovna Romanova

text: Anastasia piti juhlimisesta ja pelasi usein uhkapeliä muun muassa Monte Carlossa. Anastasia Mihailovna kuoli Cannesin lähellä Ezessä vuonna 1922.


title: Red Amick

text: Richard "Red" Amick (19. tammikuuta 1929, Kansas City, Missouri–16. maaliskuuta 1995, Crystal River, Florida) oli yhdysvaltalainen moottoriurheilija. Hän osallistui Indianapolis 500 -kilpailuun vuosina 1959–1960. Vuonna 1959 hän keskeytti ja oli vuonna 1960 11.


title: Fellponi

text: Fellponi on pohjoisenglantilainen ponirotu. Se on kestävä ja voimakas, varmajalkainen ja nopea liikkeiltään, väriltään useimmiten tumma. Alun perin fellponeja käytettiin kantojuhtina ja kaivosponina, Cumbriassa myös ravurina. Ensimmäiset fellponit kantakirjattiin vuonna 1898. Nykyään rotu on suosittu valjakkoponina ja harrastusratsuna erityisesti maastossa.


title: Fellponi

text: Fellponi on hyvin kestävä ja kokoonsa nähden huomattavan voimakas. Säkäkorkeus vaihtelee 132–142 cm välillä: rotumääritelmä ei salli yli 142,2 cm korkeita yksilöitä. Dalesponiin verrattuna fellponi on pienempi ja kevyempi. Rotumääritelmän ihanteen mukaisesti fellponin tulisi olla terveydeltään erittäin kestävä, laadukas, hyväluinen, eloisa ja valpas poni, joka osoittaa selkeästi vuoristoponityypin piirteitä.


title: Fellponi

text: Fellponilla on suhteellisen pieni, hienopiirteinen ponityyppinen pää. Otsa on leveä, pää kapenee turpaa kohden. Silmien tulisi olla ulkonevat, ilmeeltään älykkäät ja lempeät, sierainten laajat. Korvien tulisi olla hyvänmuotoiset ja pienet. Kaulan tulisi olla suhteessa rungon pituuteen mutta tarpeeksi pitkä, sekä lihaksikas muttei liian raskas. Lapojen tulisi olla pitkät, viistot, voimakkaat ja rakenteeltaan tasapainoiset. Rungon tulisi olla kauttaaltaan voimakas, rinnan laaja ja lanteen ja takaosan lihaksikkaat. Jalkojen tulisi olla laadukkaat, hyväasentoiset ja lihaksikkaat lyhyin säärin ja hyvin kehittynein polvin. Etusäären ympäryksen tulisi olla vähintään 20,3 cm. Jouhet ovat yleensä runsaat ja niiden annetaan kasvaa pitkiksi. Vuohiskarvat ovat pitkänpuoleiset ja niiden tulisi olla runsaat muttei karkeat.


title: Fellponi

text: Fellponin tulisi olla kestävä, ja sen askellajien nopeat ja matkaavoittavat. Käynnin tulisi olla aktivista ja varmaa, ravin tasapainoista sekä laajaliikkeistä lavoista alkaen. Rotu on varmajalkainen, hyvin monipuolinen, luonteeltaan rauhallinen.


title: Fellponi

text: Fellponin yleisimmät värit ovat musta, mustanruunikko ja ruunikko, mutta myös kimo sallitaan. Rautiaita ja kirjavia ei hyväksytä. Merkeistä hyväksytään varauksetta pieni tähti ja vuohisen alle jäävät sukat takajaloissa. Tätä runsaammat merkit ovat epätoivottuja mutta voidaan kelpuuttaa. Amerikkalaisen rotuyhdistyksen mukaan kimoväritys on Cumbrian järvialueen sisterssiläisen sääntökunnan keskiajalla kantaan lisäämä.


title: Fellponi

text: Fellponi on kotoisin Pohjois-Englannin Cumbriasta entisten Cumberlandin ja Westmorlandin kreivikuntien alueelta, missä rodun esi-isien uskotaan vaeltaneen esihistoriallisista ajoista lähtien. 1200-luvulla Englannista vietiin runsaasti villaa ja sitä kuljetettiin maan halki kuormaponeilla, joita kutsuttiin tuolloin termillä "capul". Fellponin tyyppiset ponit lienevät olleet tehtävään ihanteellisia vahvoina, nopeina ja varmajalkaisina sekä helposti lastattavan kokoisina. 1700-luvulle asti kauppatavaraa kuljetettiin suurissa määrin juuri kuormaa kantavilla hevosilla. Sana "fell" on tunturia tai vuorta tarkoittava muinaisnorjan fell ja fjell


title: Fellponi

text: Fellponin edeltäjää gallowayponia käytettiin Cumberlandissa ravikilpailuissa. Nykyinen fellponi onkin tunnettu matkaavoittavasta ravistaan. Fellponin uskotaan olleen alun perin samaa kantaa kuin dalesponi, mutta ajan myötä eri seuduille kehittyi hieman erilaiset tyypit, ja eroja korostava jalostus kehitti tyypistä nykyiset kaksi erillistä rotua.


title: Fellponi

text: Teollisuuden kehittyessä poneja alettiin käyttää kuljettamaan malmia ja hiiltä. Koillis-Englannin suuret hiilikaivokset käyttivät fellponeja pitkälle 1900-luvulle asti sekä kuiluissa että pinnalla. Kun tavaraa alettiin kuljettaa pääosin kanavia ja rautateitä pitkin, ponit säilyivät vielä syrjäisten seutujen tarve-eläiminä postin ja tavaran kuljetuksessa.


title: Fellponi

text: 1800-lopulla ponikasvattajat alkoivat säilyttää eläintensä polveutumistietoja, ja ensimmäiset näyttelyluokat ”fellponeille” järjestettiin vuosina 1894 ja 1895 Hesket Newmarketissa ja Shapissa. Ensimmäiset fellponit merkittiin poolo- ja ratsuponikantakirjaan vuonna 1898.


title: Fellponi

text: Fellponin brittiläinen rotuyhdistys Fell Pony Society perustettiin vuonna 1912. Sen tavoite oli aluksi rodun parantaminen, mutta vuonna 1922 se muutettiin ”vanhan rodun puhtaana säilyttämiseen”, koska rotujen risteyttämisestä työhevosten ja näyttävien matka-ajohevosten kuten "Wilson ponyn" tuottamiseksi oli tullut yleistä. Seuran suojelijana toimii kuningatar Elisabet II. Vauraalla 1950-luvulla harrasteratsastaminen yleistyi, mikä turvasi usean brittirodun säilymisen. Fell Pony Societyn vuosittain rekisteröimien ponien määrä on noussut vähitellen, ja 2000-luvun ensimmäisellä vuosikymmenellä vuosittainen varsamäärä ylitti 400 rajan. Yhdysvaltoihin perustettiin fellponin perinteitä ja geneettisiä ominaisuuksia suojelemaan oma yhdistyksensä vuonna 1999.


title: Fellponi

text: Alun perin fellponia käytettiin kantojuhtana ja vetoponina. Nykyisin ne ovat suosittuja ratsu- ja ajoponeina. Fellponi soveltuu sekä lapsille että aikuisille yleiseen käyttöön. Maastoratsuna rotu on miellytävä nopean käyntinsä ja tasaisten askellajiensa ansiosta. Se on myös varmajalkainen vaikeassakin maastossa. Varmistaakseen näiden ominaisuuksien säilymisen Fell Pony Society järjestää vuosittain käyttökokeen, jossa ponien on selvitettävä haastava maastoreitti, jolla on muun muassa jyrkkiä rinteitä, soista maastoa sekä luonnollisia esteitä kuten kaatuneita puita.


title: Fellponi

text: Hyppääjänä fellponi on erityisesti maastossa hyvä ja ketterä. Sen kapasiteetti riittää hyvin metsästysponi- ja Pony Club -kilpailuihin.


title: Fellponi

text: Vuosisatoja ajoon käytettynä rotuna fellponi soveltuu nykyisinkin hyvin valjakkoajoon. Rotu on kestävä ajoponi ja sen yhtenevä väritys helpottaa yhdennäköisen ajoparin löytämistä.


title: Fellponi

text: Fellponeja käytetään myös matkaratsastukseen, Cumbriassa ravikilpailuihin, kevyeeseen metsätyöhön, paimenratsuina, kuljettamaan työvälineitä kävelypolkujen kunnossapitoon ja usein ratsuina ponivaelluksilla. Skotlannissa työskentelee yhä muutama fellponi riistan kantamiseen nummilta. Rotu on Englannin kuninkaallisen perheen suojeluksessa: kuninkaallisen perheen jäsenet käyttävät fellponeja metsästämiseen Balmoralissa, ratsuina ja ajamiseen.


title: Mikko Heiskanen (jääkiekkoilija)

text: Mikko Heiskanen (s. 22. heinäkuuta 1985 Joroinen) on suomalainen jääkiekkoilija ja jääkiekkovalmentaja, joka toimii tällä hetkellä KooKoon Liiga-joukkueen valmentajana. Tätä ennen Heiskanen toimi Mestiksessä pelaavan KeuPa HT:n päävalmentajana kausilla 2016-2018. KeuPa HT voitti Mestiksen mestaruuden kaudella 2017-2018. Puolustajana pelannut Heiskanen on pelannut SM-liigaa Pelicansin riveissä kausina 2005–2007. Tämän lisäksi Heiskanen on pelannut lainasopimuksella Mestiksessä sekä Haukoissa että HeKissä.


title: Mikko Heiskanen (jääkiekkoilija)

text: Joulukuussa 2007 Heiskanen teki loppukauden (2007–2008) kestävän sopimuksen TuTon kanssa.


title: Mikko Heiskanen (jääkiekkoilija)

text: Heiskanen on pelityyliltään peruspuolustamiseen keskittyvä, varmistava puolustaja.


title: Mikko Heiskanen (jääkiekkoilija)

text: Kaudella 2008–2009 Heiskanen nähtiin Kouvolan KooKoon paidassa.


title: Mikko Heiskanen (jääkiekkoilija)

text: Lokakuussa 2014 Heiskanen siirtyi pelaaja-valmentajaksi Nokian Pyryyn. Hän pelasi ensimmäisen ottelunsa Pyryssä vasta marraskuussa, jota ennen oli toiminut joukkueen apuvalmentajana hetken. Kaudella 2015-2016 Heiskanen toimi Mestiksessä pelaavan KeuPa HT:n apuvalmentajana, kunnes hänestä tuli seuran päävalmentaja kaudeksi 2016-2017.


title: Conny Andersson

text: Conny Andersson (s. 28. joulukuuta 1939, Alingsås, Ruotsi) on ruotsalainen entinen Formula 1 -kuljettaja. Hän osallistui Formula 1 -kilpailuihin kausilla ja Surtees- ja BRM-talleissa.


title: Mário de Araújo Cabral

text: Mário Veloso de Araújo Cabral (s. 15. tammikuuta 1934, Cedofeita, Portugali) on portugalilainen entinen Formula 1 -kuljettaja, joka osallistui kilpailuihin kausina – sekä – Scuderia Centro Sud- ja Derrington Francis -talleissa. Parhaimmillaan Cabral oli kymmenes Portugalin GP:ssä 1959, joka oli samalla hänen ensimmäinen kilpailu. Saman GP:n aika-ajoissa hän oli 14., joka on hänen paras aika-ajosuorituksensa.


title: Maria Georgijevna

text: Suuriruhtinatar Maria Georgijevna (1876 – 1940) oli syntyjään Kreikan prinsessa Marie, Kreikan kuningas Yrjö I:sen tytär, hänen äitinsä oli syntyjään suuriruhtinatar Olga Kontantinovna, jonka isä oli Konstantin Nikolajevitš, Nikolai I:n toinen poika. Marien vanhin sisar Alexandra avioitui suuriruhtinas Pavel Aleksandrovitšin kanssa ja veli Nikolai suuriruhtinatar Jelena Vladimirovnan kanssa.


title: Maria Georgijevna

text: Marie nai suuriruhtinas Georgi Mihailovitšin Korfulla 12. toukokuuta 1900, oli suuriruhtinas Pavel Aleksandrovitšin puolison Aleksandra Georgijevnan pikkusisar, joten hänellä oli lapsuudestaan alkaen läheiset suhteet tsaariperheeseen. Hän ei kuitenkaan aluksi ollut järin innoissaan avioliitosta Georgi Mihailovitšin kanssa, vaan antoi tälle toistuvasti rukkaset. Georgi yritti taivutella Mariaa usean vuoden ajan ja kun Maria viimein suostui, hän teki aivan selväksi ettei ollut rakastunut. Georgi oli valmis hyväksymään tilanteen siinä toivossa, että Marian tunteet lämpenisivät. Ei ole vaikea arvata, ettei avioliitosta tullut onnellinen.


title: Maria Georgijevna

text: Pariskunnalle syntyi kaksi tytärtä:Silti Georgi ei ollut onnellinen, hän aisti ettei kaikki ollut hyvin ja toivoi tilanteen korjaantuvan ajan myötä. Suuriruhtinattaresta alkoi puolestaan yhä voimakkaammin tuntua siltä, ettei hänen avioliitossaan koskaan vallitsisi hänen aiemmin tuntemaansa rauhaa.


title: Maria Georgijevna

text: Ensimmäisen maailmansodan syttyessä Maria Georgijevna oli Englannissa tiettävästi viemässä nuorempaa tytärtään hoitoon Harrogateen, mutta oli myös tyytyväinen saadessaan olla erossa puolisostaan. Koska hän ei sodan alettua voinut palata Venäjälle, hän avasi Harrogateen sotilassairaalan, jota varten hän keräsi varoja ystäviensä ja sukulaistensa lisäksi myös paikkakuntalaisilta. Hän suoritti Punaisen Ristin järjestämän sairaanhoitajien alkeiskurssin, mutta ei ilmeisesti koskaan käyttänyt hoitajan asua. Maria toimi aktiivisesti koko sodan ajan.


title: Maria Georgijevna

text: Maria Georgijevna kuoli Ateenassa vuonna 1940.


title: Timo Lindström (jääkiekkoilija)

text: Timo Lindström (s. 9. huhtikuuta 1986 Helsinki) on suomalainen jääkiekkomaalivahti.


title: Timo Lindström (jääkiekkoilija)

text: Lindström pelasi ensimmäiset miesten pelinsä Kiekko-Vantaassa kaudella 2004–2005.SM-liigassa ensimmäiset ottelut tulivat kausina 2005–2007 KalPa:ssa.


title: Timo Lindström (jääkiekkoilija)

text: Kauden 2007–2008 Lindström aloitti Tšekin kakkossarjan joukkueessa HC Prostějovissa ja torjui siellä yli 96 prosentin tarkkuudella, ennen kuin siirtyi joulukuussa 2007 TuTon Mestis-joukkueeseen josta 2 puetun ottelun jälkeen siirtyi kevääksi 2008 HPK:hon.


title: Timo Lindström (jääkiekkoilija)

text: Lindström pelasi kauden 2008-2009 Ruotsissa Asplövenin joukkueessa ja kauden 2009-2010 Mestiksen RoKi:ssa.


title: Timo Lindström (jääkiekkoilija)

text: Lindström aloitti kauden 2010-2011 monikansallisen MOL-liigan unkarilaisissa joukkueissa Ferencvárosissa ja Dunaujvarosissa kunnes siirtyi tammikuun lopussa 2011 Helsingin IFK:n joukkueeseen.


title: Charles Wegelius

text: Charles ”Charly” Wegelius (s. 26. huhtikuuta 1978 Espoo) on englantilainen maantiepyöräilijä, joka kilpaili ammattilaisena vuosina 2000–2011. Hänen isänsä on suomalainen pankinjohtaja ja esteratsastaja Christopher Wegelius.


title: Charles Wegelius

text: Wegelius muutti jo pikkupoikana äitinsä Elizabeth Jane Murrayn kanssa Englantiin ja varttui Yorkshiressä. Hän aloitti ammattilaisuransa harjoittelijana Linda McCartney Racing Team -joukkueessa vuonna 1999. Tuona vuonna hän sai hopeaa alle 23-vuotiaiden EM-kilpailujen aika-ajossa. Seuraavat kolme vuotta hän ajoi Mapei-Quick·Step -tallissa ja sijoittui vuoden 2002 Sveitsin ympäriajon neljännellä etapilla kolmanneksi sekä voitti Settimana Ciclista Bergamasca -kilpailun.


title: Charles Wegelius

text: Wegelius edusti vuodet 2003–2004 De Nardi -tallia. Hän siirtyi Liquigas-talliin vuonna 2005, jolloin hän sijoittui Aragonian ympäriajon kokonaiskilpailussa kolmanneksi ja aika-ajoetapilla toiseksi. Seuraavana vuonna Wegelius oli viides niin Giro dell'Appennino -kilpailussa kuin Italian ympäriajon 18. etapillakin. Vuoden 2007 Italian ympäriajossa hänen edustamansa Liquigas voitti joukkueaika-ajon.


title: Charles Wegelius

text: Vuoden 2005 maantieajon MM-kilpailussa Wegelius ja joukkuetoverinsa Tom Southam avustivat Ison-Britannian Pyöräilyunionin tutkimuksen mukaan ammattilaistallinsa ajajia, eivät maajoukkueen kapteeniksi nimettyä Roger Hammondia.


title: Charles Wegelius

text: Wegelius siirtyi kauden 2009 alusta Silence-Lotto -talliin. Seuraavana vuonna joukkueen nimi vaihtui Omega Pharma-Lottoksi. Viimeisellä ammattilaiskaudellaan 2011 Wegelius edusti Unitedhealthcare-joukkuetta.


title: Charles Wegelius

text: Wegelius asuu Kirkkonummella ja työskentelee yhdysvaltalaisen Garmin-Sharp-tallin urheilujohtajana.


title: Lakotat

text: Lakotat eli "tetonit" (suomeksi "tasangoilla asuvat") kuuluivat siouxien läntiseen haaraan. He edustivat ratsain liikkuvaa tasankointiaanien perustyyppiä, joka on tullut tutuksi niin Villin lännen elokuvista kuin sarjakuvistakin. Lakotojen alkuperäiset maat sijaitsivat Minnesotassa ja Iowassa. 1700-luvun aikana he siirtyivät Missourin lännenpuolisille alueille. Hankittuaan ratsuja lakotat laajensivat asuinmaitaan läpi Etelä-Dakotan aina Montanan ja Wyomingin itäosiin saakka. Black Hillsistä tuli heidän uskonnollinen keskuspaikkansa. 1870-luvulla erimielisyydet Yhdysvaltain kanssa johtivat pohjoisilla tasangoilla käytyyn sotaan, jonka huipentumana pidetään Little Bighornin taistelua 1876.


title: Lakotat

text: Lakotat jakaantuivat seitsemään eri heimoon.


title: Lakotat

text: Lakotain muuttoliikkeen yhtenä syynä pidetään heidän monia sotiaan creiden, assiniboinien ja ojibwojen kanssa. Itäisten siouxien mukaan lakotojen suurin syy siirtymiseen pois Minnesotasta oli toive parempien metsästysmaiden löytymisestä. Cheyennien perimätieto väittää, että lakotat tulivat tasangoille koiravaljakoiden vetäminä. Edetessään kohti länttä lakotat työnsivät syrjään iowat, murskasivat omahat ja kävivät 1700-luvun puolivälissä sotaan suojatuissa kylissään asuvia arikaroja, mandaneita ja hidatsoja vastaan. Saatuaan cheyennien välittäminä ratsuja lakotat valtasivat Black Hillsin (Mustat kukkulat) alueet ja ajoivat pois siellä asuneet kiowat.


title: Lakotat

text: 1800-luvun alkupuolella lakotat vahvistivat asemansa pohjoisten tasankojen vahvimpana kansana.Kajo/Andersson: Lakotat s. 24. Liikkuessaan pieninä ryhminä he onnistuivat välttämään isorokon ja muitten kulkutautien aiheuttamat suuret tuhot, jotka pahiten vaikuttivat kiinteissä kylissä asuvien kansojen keskuudessa. Lakotojen lukumäärä lisääntyi samalla kun useat heidän naapureistaan menettivät puolet väestöstään.


title: Lakotat

text: Yhdysvaltain asutuksen leviäminen pohjoisille tasangoille 1800-luvun puolivälissä aiheutti lisääntyviä levottomuuksia intiaanien ja valkoisen väestön välillä. Monet kirjoitetut rauhansopimukset raukesivat turhina. Lakotain johtoon nousseet Punainen Pilvi, Istuva Härkä ja Hullu Hevonen saavuttivat joitakin merkittäviä voittoja 1860-luvun aikana. Presidentti Ulysses Grant katsoikin sotimisen tulevan aivan liian kalliiksi ja alkoi ajaa rauhanpolitiikkaa intiaaniasiain rauhoittamiseksi. Ennen seuraavan vuosikymmenen puoliväliä lakotat saivat todeta, että Yhdysvaltain poliittinen suunnanmuutos ei riittänyt takaamaan pysyvää rauhaa. Mustilla kukkuloilla tehdyt kultalöydöt ja pyhiä maitaan puolustavien lakotojen lisääntynyt niskurointi johtivat laajaan sotilasoperaatioon, jota johti päämajastaan Chicagosta kenraali Philip H. Sheridan. Hyökkäyksen toimeenpanijaksi valittiin intiaanisodissa kunnostautunut everstiluutnantti George Armstrong Custer. Helppoa voittoa odottanut Custer oli tietämätön vastassaan olevasta ylivoimasta ja johti seitsemännen ratsuväkurykmenttinsä kesällä 1876 lakotojen ja cheyennien leiriin, mutta joutui nopeasti perääntymään huomattuaan sen koon. Pakoa yrittäneet sotilaat joutuivat pian soturien piirittämäksi ja saivat surmansa kukkulalla, joka tunnetaan nykyään nimellä "Custer Hill".


title: Lakotat

text: Pohjoisten tasankojen taistelut tyrehtyivät seuraavan vuoden aikana. Yhdysvaltain armeija toimi sodankäynnissään järjestelmällisesti ja käytti apunaan lakotain perinteisiä vihollisia pawneita, shoshoneja ja varis-intiaaneja. Keväällä 1877 lakotat, cheyennet ja heitä tukeneet arapahot pakotettiin palaamaan Yhdysvaltain mallin mukaiseen reservaattielämään.


title: Lakotat

text: 1880-luvulla uuden elämäntavan karuus paljastui lakotoille, ja heidän poliittinen järjestelmänsä hajosi. Myös uskonnolliset seremoniat tukahdutettiin, ja lapset lähetettiin kaukaisiin kouluihin oppimaan vieraan kulttuurin tapoja. Vuosina 1889–1890 lakotojen keskuudessa sai suosiota paiute-intiaanien keskuudesta levinnyt henkitanssirituaali, joka yhdisti kristinuskon oppeja lakotojen uskonnollisiin käsityksiin. Henkitanssia ja siihen yhdistynyttä Wounded Kneen verilöylyä on sanottu surulliseksi loppuluvuksi Yhdysvaltain armeijan ja lakotojen välisissä yhteenotoissa 1800-luvulla.


title: Lakotat

text: 1930-luvun aikana lakotojen sosiaalinen kanssakäyminen lisääntyi kristillisten kirkkojen järjestämien seurojen myötävaikutuksella. Lakotat yhdistivät kesäisiin tapahtumiin omia tanssejaan ja pelejään, mutta uskonnollinen ja kulttuurillinen herääminen tapahtui kolme vuosikymmentä myöhemmin. Lakotojen elämä oli vaikeaa 1950–1960-luvuilla. Pick-Sloan-nimellä tunnettu patoprojekti työnsi osan Missourin vesistä heidän mailleen, ja 600 lakota-perhettä menetti kotinsa. Yhdysvaltain hallituksen poliittiset suuntaukset kohdistuivat yhä enemmän keinoihin, joilla pyrittiin vähentämään heimoyhteisön merkitystä. Intiaanien uudelleensijoittaminen merkitsi samaa kuin intiaanikansojen lakkauttaminen. Monet lakotat muuttivat New Yorkiin, Los Angelesiin ja Chicagoon uuden terminaatio-politiikan mallia noudattaen.


title: Lakotat

text: "Kaupunkilaistuneet" intiaanit eivät kuitenkaan muuttuneet osaksi näkymätöntä massaa, vaan heidän yhteenkuuluvuuden tunteensa voimistui. Radikaalit ajatukset nousivat esiin nuorten keskuudessa. Oglala-lakota Vine Deloria, Jr. kritisoi 1969 kirjassaan "Custer Died for Your Sins: An Indian Manifesto" amerikkalaisia intiaanihistorian vääristelystä. "Punainen valta" ja muut radikaalit intiaaniliikkeet valtasivat nopeasti alaa. Minnesotassa 1968 perustettu Amerikan intiaaniliike ("American Indian Movement", AIM) nousi saman vuosikymmenen lopulla kaikkien intiaanien puolestapuhujaksi ja järjesti yhä suurempia mielenosoituksia Yhdysvaltoja vastaan. Protestoivien lakotojen ja muiden heimojen vaatimukset kasvoivat, ja tapahtumat johtivat kahden lakotan murhaan. Verityöt kiristivät välejä lakotojen sisäisessä valtataistelussa. Oglala-lakotojen Pine Ridgen reservaatissa puoliverisistä koostunut "Guardians of the Oglala Nationin" (Goons) ajautui erimielisyyksiin täysveristen lakotojen kanssa, jotka protestoivat valkoisten suorittamia murhia vastaan. Goons hoiti kyläpoliisin virkaansa väkivaltaisin ottein ja yritti pahoinpidellä lakotojen avuksi tulleen AIM:n johtajan Russell Meansin. Levottomuudet huipentuivat helmikuussa 1973, kun noin 200 aseistettua AIM:n aktivistia ja joukko lakotoja valtasi Wounded Kneen taistelupaikan ja otti vangikseen 11 valkoista siviiliä. Televisio välitti tiedon valtauksesta ympäri maailmaa. Yhdysvaltain viramomaiset reagoivat yllättävällä tavalla, ja lähettivät paikalle armeijan kalustoa ja jopa hävittäjiä. Seuranneessa ammuskelussa muutamia intiaaneja kuoli, kun helikopterista avattiin tuli kirkon katon läpi.


title: Lakotat

text: Lakotojen sisäinen valtataistelu jatkui yhä valtauksen jälkeen. Pelon ja epäluulon ilmapiiri vallitsi Pine Ridgessä ja vuonna 1975 kaksi FBI:n asiamiestä ja yksi lakota saivat surmansa samassa reservaatissa käydyssä laukaustenvaihdossa. Vuosisadan lopulla presidentti Bill Clinton teki vierailun Yhdysvaltain köyhimmälle alueelle Pine Ridgeen. Vierailu sai aikaan julkisuutta niin kansallisessa kuin kansainvälisessäkin mediassa. Se oli merkittävä symbolinen ele, sillä kukaan Yhdysvaltain istuvista presidenteistä ei ollut vieraillut intiaanireservaatissa jälkeen Franklin D. Rooseveltin. Monista lupauksista huolimatta Clintonin matka lakotojen luo jäi jokseenkin merkityksettömäksi.


title: Lakotat

text: AIM:n taistelu lakotojen ja muiden intiaanien oikeuksien puolesta on jatkunut 2000-luvun puolelle. AIM on julistanut Yhdysvalloissa vietettävän kiitospäivän "Kansalliseksi murheen päiväksi", koska siirtolaisten tulo toi intiaaneille pelkkää murhetta. Lakotat ovat myös ilmaisseet tyytymättömyytensä heille maksettuihin rahallisiin korvauksiin ja kieltäneet Yhdysvaltain oikeudet Mustiin kukkuloihin. Pitkän linjan aktivisti Russell Means ja lakotojen ylin johto toimittivat Yhdysvaltain ulkoministeriölle joulukuussa 2007 viestin, jossa sanoutuivat irti yli 150 vuotta sitten tehdyistä vanhoista sopimuksista. Kyseessä ei ollut Yhdysvalloista eroaminen, vaan perinteisten maa-alueitten vaatiminen viiden eri osavaltion alueelta, ja itsenäisyyden saavuttaminen. Lakotat ovat etsineet taakseen tukea muun muassa Venezuelasta. Lisäksi heidän vaatimuksensa noudattaa Yhdysvaltain perustuslakia ja on täysin laillinen. Yksikään maailman valtioista ei ole kuitenkaan tunnustanut Lakotahin tasavaltaa.


title: Lakotat

text: Lakotoihin kuului seitsemän eri heimoa, jotka olivat:


title: Lakotat

text: Oman perimätietonsa mukaan lakotat tulivat ”maan alta”. Heidän historiansa alkaa Black Hillsistä eikä tunnista sitä aiempia tapahtumia. Lakotojen kulttuuri oli avoin vaikutteille. Se oli rakenteeltaan joustava ja omaksui uusia piirteitä jatkuvasti. Tasangoille tullessaan he löysivät niin ratsut, tiipiit kuin aurinkotanssinkin. Miesten ja naisten seurat olivat tärkeä osa yhteiskuntaa. Lakota-yhteisön perusyksikkö oli "thiyóspaye" eli laajentumaperhe. Pienempi yksikkö "tiwáhe" (ydinperhe) käsitti avioparin lapsineen. Laajentumaperheeseen saattoi kuulua useita sukulaisia, joten sen koko vaihteli kymmenestä useaan sataan. Lakotojen sukulaissuhteet olivat vaikeasti tulkittavia ja joskus leirikuntien määriä saatettiin kasvattaa ottamalla niihin asukkaita, jotka eivät kuuluneet sukuun.


title: Lakotat

text: Lakotojen laajentumaperheistä koostuvat monet heimokunnat muodostivat vielä suuremman kokonaisuuden, heimon. Yhdessä nämä 7 heimoa tunnettiin lakotojen kansana, joka puolestaan kuului laajalle levinneeseen siouxien liittoon, "seitsemän neuvoston tuleen".


title: Lakotat

text: Wakan Tanka (Suuri Henki) oli lakotojen elämää hallitseva kaikkialle yltävä voima, johon he suhtautuivat pelonsekaisella kunnioituksella. Wakan Tankaa ei pidetty yksittäisen olennon ilmentymä, kuten kristityt pitivät Jumalaansa, vaan se nähtiin enemmänkin koko maailmankaikkeutta yhdistävänä kokonaisvaltaisuutena. Tämän yliluonnollisen jumaluuden alla toimi joukko pyhiä voimia kuten aurinko, kuu ja tähdet. Lisäksi Wakan Tankan alaisuudessa työskenteli joukko näkymättömiä henkiolentoja. Eurooppalaisten mukana tullut kristinusko muutti lakotojen uskonnollista näkemystä, ja sai heidät 1800-luvulla rinnastamaan oman luojansa kristinuskon Jumalaan, jota se periaatteessa jo olikin.Kajo/Bolz: Lakotojen uskonnolliset seremoniat. s. 38.


title: Lakotat

text: Vanhan perimätiedon mukaan lakotoilla oli seitsemän pyhää riittiä, joista osa on seurannut heidän mukanaan läpi historian tähän päivään asti. Esimerkkinä säilyneistä tai uudelleen henkiin herätetyistä rituaaleista ovat vainajan muistotilaisuus vuosi tämän kuoleman jälkeen sekä puberteettiseremonia tyttöjen ja poikien aikuisiksi kasvamiselle. Tärkein tämän päivän seremonioista on aurinkotanssi ja siihen kuuluva sekä fyysinen että henkinen puhdistautuminen hikoilumajassa. Keskikesän aikaan järjestettävä aurinkotanssi on viime vuosina saanut myös yhä enemmän naisia asettamaan itsensä alttiiksi kärsimyksille.Kajo/Bolz: Lakotojen uskonnolliset seremoniat. s. 40–41.


title: Lakotat

text: Neitsyet ja naimattomat tytöt olivat lakotojen keskuudessa korkealle arvostettuja. He vannoivat koskemattomuuttaan erityisillä neitsyttulilla, joita poltettiin yleisissä seremonioissa. Jos joku tiesi tytön valehtelevan, hänet oli mahdollisuus osoittaa huijariksi. Monet nuoret lakotamiehet keräsivät naiskokemuksia ja kirjoittivat valloittamistaan tytöistä ivalauluja, joita laulettiin leirinuotiolla. Sukulaiset pyrkivät suojelemaan parhaansa mukaan nuoria tyttöjä turhan innokkailta ihailijoilta. Eräs keino estää liian varhaiset suhteet oli sitoa yön ajaksi tytön jalat toisiinsa kiinni.


title: Lakotat

text: Avioliitto oli miehelle lähes välttämätön jo talouden ylläpidon vuoksi. Hänellä oli lupa useampaan vaimoon, jotka usein olivat keskenään sisaruksia. Uskoton vaimo saattoi menettää tekonsa seurauksena palmikkonsa tai joskus myös nenänpäänsä. Joissakin tapauksissa hänet surmattiin. Jos lakotamies kyllästyi vaimoihinsa, hän saattoi yhtenä vaihtoehtona lahjoittaa nämä pois. Vaimon oikeuksiin kuului jättää mies niin halutessaan.Kajo/Andersson: Naisten ja lasten elämää lakota-yhteisössä: s. 35. Avioeron syyksi miehellä riitti vaimon uskottomuus tai laiskuus. Naisella suurin syy eroon oli miehen pelkuruus.


title: Aleksei Drozdov

text: Aleksei Vasiljevitš Drozdov ( s. 3. joulukuuta 1983 Brjansk) on venäläinen kymmenottelija.


title: Aleksei Drozdov

text: Drozdov sijoittui Madridin sisäratojen EM-kilpailuissa 2005 seitsenottelussa kuudenneksi. Hän voitti samana vuonna kymmenottelun alle 23-vuotiaiden Euroopan-mestaruuden ja sijoittui Helsingin MM-kilpailuissa kymmenenneksi. Moskovan MM-hallikilpailuissa 2006 hän oli seitsenottelussa viides ja sai myöhemmin samana vuonna pronssia Göteborgin EM-kilpailujen kymmenottelussa tuloksella 8350 pistettä.


title: Aleksei Drozdov

text: Drozdov keskeytti 2007 seitsenottelun Birminghamin sisäratojen EM-kilpailuissa, mutta sijoittui Osakan MM-kilpailuissa kymmenottelussa neljänneksi tuloksella 8475. Pekingin olympialaisissa 2008 hän oli kahdestoista. Torinon EM-hallikilpailuissa 2009 hän sijoittui seitsenottelussa neljänneksi. Dohan sisäratojen MM-kilpailuissa 2010 hän sai pronssia pistein 6141. Barcelonan EM-kilpailuissa 2010 hän oli kymmenottelussa seitsemäs ja Daegun MM-kilpailuissa 2011 neljäs.


title: Aleksei Drozdov

text: Drozdov on voittanut Venäjän mestaruuden kymmenottelussa 2005 ja 2008 sekä sisäradoilla seitsenottelussa 2005 ja 2010.


title: Sunny Notes

text:
Sunny Notes Oy on vuonna 1997 perustettu suomalainen tuotantoyhtiö, jonka toimialaan kuuluu muun muassa tv-ohjelmatuotanto, videotuotanto, äänilevytuotanto ja av-koulutustoiminta. Yhtiön perusti tv-tuottaja Erkki Pohjanheimo jäätyään virkavapaalle Yleisradio TV1:stä . Pohjanheimo erosi Yleisradiosta 1999. Erkki Pohjanheimo lopetti yrityksensä toiminnan 31.12.2013.
Yritys myös järjestää av-alan koulutustapahtumia sekä esiintyjäkoulutusta. Merkittävimmät koulutukset ovat Adultan radion- ja televisio-opisto aRTOn (myöhemmin: Adulta/Luovat alat) 1998-2008 ja Helsingin ammattikorkeakoulu Stadian (myöhemmin: Metropolia Ammattikorkeakoulu) monikameraohjauskurssit alkaen 2003, Helsingin teknisen alan oppilaitoksen, Heltechin monikamerakurssit alkaen 2008 ja Lavatähti-esiintymiskoulutukset sekä Ikaalisten artistikoulutus .


title: Sunny Notes

text: Sunny Notes on tuottanut Hollannissa äänilevyn "Aina Leino" (BMCD 496) yhdessä hollantilaisen säveltäjä Izak Boomin kanssa (2006). Levyllä hollantilais-suomalainen Aina-yhtye esittää Eino Leinon runoja suomeksi.


title: Commandos 2: Men of Courage

text: Commandos 2: Men of Courage on Pyro Studiosin ja Zonic Limitedin kehittämä sekä Eidos Interactiven ja Feral Interactiven julkaisema "Commandos"-pelisarjaan kuuluva reaaliaikainen strategiapeli, joka perustuu toiseen maailmansotaan. Peli on isometrisesti kuvattu.


title: Commandos 2: Men of Courage

text: Jokainen kommando voi lyödä (paitsi Natasha, joka käyttää pulloa), sitoa (paitsi Thief ja Natasha), juosta, ryömiä, sukeltaa, uida, ampua aseella, kantaa vihollista ja heittää savukkeen. Jokaisessa tasossa on eri määrä kommandoja, ja vain pelin viimeisessä tehtävässä kaikki kommandot ovat käytettävissä. Jokaisessa tasossa kommandoilla on juuri siihen tasoon soveltuva varustus. Jokaisen tason alussa on toimeksianto ja tarina- sekä animaatioselostus. Pelin kolme vaikeusastetta ovat normaali, vaikea ja hyvin vaikea. Tasoissa on myös erilaisia apuvälineitä kommandoille, kuten ajoneuvot, kumiveneet, sähkötolpat joihin kiivetä sekä puu- ja metallilaatikoita joissa aputarvikkeita (kuten ensiapuvälineitä, ruokaa ja aseita).


title: Commandos 2: Men of Courage

text:
"Commandos 2":ssa on kahdeksan kommandoa, joiden tehtävänä on suorittaa salaisia operaatioita toisen maailmansodan aikaisten vihollisten alueella. Peli alkaa toisesta maailmansodasta ja kommandot lähetetään rintamalle vastustamaan akselivaltojen hyökkäyksiä. Pelin ensimmäisessä juonitehtävässä tehtävänä on varastaa kenraalin kassakaapista Enigma-laite.
Pelissä on yhteensä kaksi harjoituskenttää, kymmenen juonitehtävää, sekä yhdeksän bonustehtävää, bonustehtävää pääsee suorittamaan, jos hankkii juonitehtävän aikana tietyn määrän bonuskirjoja, jokainen bonuskirja on osa suurempaa kuvaa. Jokaisen juonitehtävän kuvassa esiintyy jokin kommando oikeassa elämässä.


title: Commandos 2: Men of Courage

text: Training Camp 1 -tasossa tehtävänä on tappaa kaikki viholliset pieneltä vartioasemalta maantien vieressä. "Tason kommandot: Sapper ja Thief"


title: Commandos 2: Men of Courage

text: Training Camp 2 -tasossa on tarkoitus auttaa liittoutuneita tappamaan kaikki viholliset, estää vihollisten rynnäkkö sekä lopuksi pysäyttää tankki. "Tason kommandot: Green Beret, Sapper ja Driver"


title: Commandos 2: Men of Courage

text: Night of The Wolves -tasossa Thiefin tehtävä on varastaa yöllä komentajan kassakaapista Enigma-laite. "Tason kommandot: Thief, Natasha (saapuu vasta myöhemmin) ja Whiskey"


title: Commandos 2: Men of Courage

text: Das Boot, Silent Killers -tasossa Sapper, Spy ja Diver saapuvat hakemaan Enigma-laitetta Thiefiltä. Tarkoitus on paeta paikalta sukellusveneellä. "Tason kommandot: Green Beret (saapuu vasta myöhemmin), Sapper, Diver, Spy, Thief ja Whiskey"


title: Commandos 2: Men of Courage

text: White Death -tasossa Green Beret, Sapper, Spy, Diver ja Thief saapuvat sukellusveneellä Antarktikselle ja tarkoitus on lähettää Enigma-laite päämajaan. "Tason kommandot: Green Beret, Spy, Thief, Whiskey (saapuvat vasta paljon myöhemmin), Diver ja Sapper (saapuu vasta myöhemmin)."


title: Commandos 2: Men of Courage

text: Target: Burma " Tason kommandot: Sniper, Green Beret, Driver ja Thief."


title: Commandos 2: Men of Courage

text: The Bridge over River Kwai " Tason kommandot: Green Beret, Thief, Driver ja Diver."


title: Commandos 2: Men of Courage

text: The Guns of Savo Island -tasossa kommandot ovat Savo-saarella, jota ympäröi mahtava puolustus, mukaan lukien suuret tykit, jotka pitää tuhota. Saarelle on miltei mahdoton päästä kumiveneellä. Wilson on haaksirikkoutunut entinen pilotti ja hän on siviili ja voi kulkea vihollisten keskellä näiden huomaamatta. Hänellä on torvi, jolla viholliset saa kääntämään päätään. Tehtävänä on tuhota Savo-saaren tykit ja lopuksi paeta vesitasolla. "Tason kommandot: Green Beret, Sapper, Driver, Diver ja Wilson (erikoishenkilö)."


title: Commandos 2: Men of Courage

text: The Giant in Haiphong -tasossa Green Beret on yksin japanilaisessa kaupungissa, jonka viholliset ovat saartaneet. Ensimmäinen tehtävä on vapauttaa Sapper ja Thief vanhasta varastosta. Sen jälkeen tarkoitus on hakea vielä Natasha ja piiloutua ison kuljetuslaivan varastoon. "Tason kommandot: Sapper, Thief (saapuvat vasta myöhemmin), Green Beret ja Natasha (saapuu vasta myöhemmin)."


title: Commandos 2: Men of Courage

text: Saving Private Smith -tasossa natsit ovat valloittaneet vanhan kylän. Sapper, Green Beret ja Sniper vangitaan ja Thiefin tehtävä on ensin pelastaa heidät, sitten Smith, joka pitää viedä turvaan ja kuuluttaa radiolla, että hän on turvassa. Thiefin pitää varastaa maanalaisesta kassakaapista papereita. "Tason kommandot: Green Beret, Sapper ja Sniper (saapuvat vasta myöhemmin), Thief."


title: Commandos 2: Men of Courage

text: Castle Colditz -tasossa kommandot ovat saapuneet vanhan vankilan pihalle. Tehtävänä on hakea vankilan sisällä olevista komentajien univormujen taskuista kolme tärkeää paperia. Lopuksi tehtävänä on kutsua kuumailmapallo paikalle radiolla. "Tason kommandot: Green Beret, Driver, Thief (saapuu vasta myöhemmin), Spy ja Sniper."


title: Commandos 2: Men of Courage

text: Is Paris Burning? -tasossa tehtävänä on paeta Pariisista Eiffel-tornin huipulle laskeutuvalla ilmalaivalla. "Tason kommandot: Green Beret, Diver, Sniper, Sapper, Driver, Thief, Spy, Natasha (saapuu vasta myöhemmin) ja Whiskey."


title: Lohjan suojeluskunta

text: Lohjan suojeluskunta oli yksi valtakunnallisen suojeluskuntajärjestön paikallisista suojeluskunnista. 1918 perustettu Lohjan suomenkielinen suojeluskunta oli alkujaan nimeltään Pohjois-Lohjan suojeluskunta, mutta vuodesta 1939 se otti käyttöön nimen "Lohjan suojeluskunta".


title: Lohjan suojeluskunta

text: Ensimmäiset maininnat porvarillisten piirien suojeluskuntatoiminnasta Lohjalla sijoittuvat vuoteen 1906, jolloin paikkakunnalla aloitti toimintansa aseellinen suojeluskunta. Toiminta jäi kuitenkin lyhyeksi, sillä suojeluskunta lakkautettiin jo vuonna 1907.


title: Lohjan suojeluskunta

text: Rakennusmestari G. Hellmanin suunnittelema Suojeluskunnan rakennus valmistui Nummentien varteen 1925, ja se vihittiin käyttöön 13. huhtikuuta 1925. Vanhoissa kuvissa näkyvä katon kaide purettiin 1930. Rakennuksessa järjestettiin koulutusta ja kokouksia. Alakerta oli varattu esikunnan toimiston ja Lotta-leipomon käyttöön. Vuosina 1931–1933 talossa pidettiin käräjäoikeuden istunnot.


title: Lohjan suojeluskunta

text: Lohjan Suojeluskunta lahjoitti 4. marraskuuta 1944 talon Lohjan Maamiesseuralle. Myöhemmin rakennus siirtyi edelleen Lohjan Rauhanyhdistykselle rukoushuoneeksi.


title: Park Tae-hwan

text: Park Tae-hwan (; s. 27. syyskuuta 1989) on eteläkorealainen uimari ja olympiavoittaja.


title: Park Tae-hwan

text: Park nousi kansainväliseen maineeseen vuoden 2006 Aasian kisoissa Dohassa, jossa hän voitti kolme kultamitalia, yhden hopean ja kolme pronssimitalia. Park osallistui samana vuonna Tyynenmeren-mestaruuskilpailuihin, joissa hän voitti kaksi kultamitalia ja yhden hopeamitalin sekä lyhyen radan MM-kilpailuihin, joissa sai kaksi hopeaa. Vuonna 2007 hän voitti uinnin maailmanmestaruuskilpailuissa Melbournessa kultaa 400 metrin vapaauinnissa ajalla 3.44,30 ja pronssia 200 metrin vapaauinnissa.


title: Park Tae-hwan

text: Pekingissä 2008 Park sai maansa ensimmäisen olympiakullan uinneissa, kun hän voitti 400 metrin vapaauinnin Aasian-ennätysajalla 3.41,86. Myös 200 metrin vapaauintifinaalissa Park rikkoi Aasian-ennätyksen uituaan 1.44,85, mutta tämä riitti vain hopealle. Voiton vei kisojen kolmannella kullallaan ja maailmanennätysajalla Michael Phelps.


title: Park Tae-hwan

text: Park sai 2010 Aasian kisoissa kolme kultaa, kaksi hopeaa ja kaksi pronssia sekä Tyynenmeren-mestaruuskilpailuissa yhden kulta- ja hopeamitalin. Shanghain MM-kilpailuissa 2011 hän voitti 400 metrin vapaauinnin ajalla 3.42,04.


title: Park Tae-hwan

text: Lontoon olympialaisissa 2012 Park saavutti hopeaa 400 metrin vapaauinnissa. Hänet hylättiin matkan alkuerässä varaslähdön vuoksi, mutta protestin jälkeen hän pääsi loppukilpailuun. Park voitti hopeaa myös 200 metrin vapaauinnista, jakaen sen 400 metrin olympiavoittaja Sun Yangin kanssa.


title: Park Tae-hwan

text: Park voitti Tyynenmeren-mestaruuskilpailuissa 2014 kultaa 400 metrin vapaauinnissa. Saman vuoden Aasian kisoissa hän saavutti yhden hopeamitalin ja viisi pronssia. Syyskuussa 2014 Park antoi dopingnäytteen, joka sisälsi kiellettyä testosteronia. Sen esitettiin olevan peräisin Parkin kiropraktikolta saamasta ruiskeesta. Maaliskuussa 2015 Park sai 1,5 vuoden kilpailukiellon, joka päättyy maaliskuussa 2016. Käryn seurauksena hän menetti Aasian kisoissa 2014 saavuttamansa mitalit.


title: Park Tae-hwan

text: Park sijoittui Rio de Janeiron olympialaisissa 2016 parhaimmillaan kymmenenneksi 400 metrin vapaauinnissa. Hän voitti saman vuoden Windsorin lyhyen radan MM-kilpailuissa kultaa 200 metrin (ajalla 1.41,03), 400 metrin (3.34,59) ja 1 500 metrin (14.15,51) vapaauinneissa.


title: Aksumin valtakunta

text: Aksumin valtakunta sijaitsi nykyisten Eritrean ylänköjen ja Etiopian pohjoisosien alueella, Punaisenmeren rannalla, suunnilleen ajanlaskumme ensimmäisellä vuosituhannella. Se syntyi ensimmäisellä vuosisadalla ja hajosi noin 900-luvulla. Kuningaskunnan keskuspaikka oli Aksumin kaupunki.


title: Aksumin valtakunta

text: Aksum kävi vilkkaasti kauppaa Intian ja Välimeren itäosan kanssa. Sen kautta kulki Afrikasta muun muassa norsunluuta, kilpikonnankuoria, taljoja, mausteita, suitsukkeita, kultaa, jalokiviä ja orjia. Näistä vastikkeeksi saatiin metalleja, lasia, tekstiilejä, viiniä ja oliiviöljyä. Kuningaskunnan valta oli huipussaan kuningas Ezanan aikaan 300-luvulla, jolloin valtio kääntyi kristinuskoon. Se laajeni Punaisellemerelle ja käsitti myös valtaosan nykyisestä Jemenistä. Aksumin kuningaskunta oli tiiviisti yhteydessä eteläisiin Arabimaihin, joissa puhuttiin samantapaisia kieliä. Aksumin kuninkaat rakennuttivat hautamuistomerkeikseen valtavia kivipylväitä.


title: Aksumin valtakunta

text: Sabalaiset alkoivat perustaa siirtokuntia Punaisenmeren länsirannalle viimeistään 700-luvulla eaa. Alun perin kauppatukikohdiksi perustetut siirtolat laajenivat ennen pitkää maanviljelyn myötä ranta-aavikon takaisille ylängöille, jossa viljelyedellytykset olivat paremmat kuin emävaltakunnassa. Kun kreikkalaiset alkoivat perustaa tukikohtiaan Punaisenmeren rannikolle sabalaisten kauppaa uhkaamaan, alkoivat siirtokuntien yhteydet emämaahan heiketä. Aksumin kaupunki perustettiin ensimmäisellä vuosisadalla jaa. Siirtokunnan yhteistyö kreikkalaisten kanssa ja Saban joutuminen vuonna 115 jaa. himjariittien valtaamaksi, johti valtakunnan itsenäistymiseen.


title: Aksumin valtakunta

text: Aksumin talous pyöri kaupan, raudantuotannon ja maanviljelyn turvin. Sisämaankauppa ja välityskauppa olivat hallitsevan dynastian yksinoikeuksia. Aksumin tärkein satama oli kreikkalaisten perustama Adulis. Rahalöytöjen perusteella sillä tiedetään olleen yhteyksiä Roomaan ja Intiaan asti.


title: Aksumin valtakunta

text: 200-luvulla karavaanien kulku pohjoisessa Aduliista Niilille turvattiin kukistamalla Bedja-heimot. Myös Somalia ja Meroe alistettiin maksamaan sille veroa.


title: Aksumin valtakunta

text: 300-luvun puolivälissä Aksum tuhosi Kušin valtakunnan pääkaupungin Meroen päättäen valtakuntien välisen kilpailun. Kristinusko lienee tullut Aksumiin 300-luvulla Itä-Rooman kanssa tehdyn yhteistyön myötä, joka syntyi tarpeesta vastata sassanidien Persian vaikutusalueen laajenemiseen.


title: Aksumin valtakunta

text: Aksumin kukoistuskausi ja asema kaukokaupan välittäjänä päättyi 500-luvulta alkaen sassanidien ja myöhemmin arabien ulotettua valtansa Syyriaan ja Jemeniin ja Punaisenmeren piiriin. Valtakunnan ydinalue siirtyi etelämmäs Etiopian ylängöille, jossa paikallisten vaikutusten alla abessinialainen kulttuuri alkoi kehittyä.


title: Aksumin valtakunta

text: Vuonna 615 Muhammed lähetti viisitoista seuraajaansa Aduliin ehkäisemään Itä-Rooman vaikutusvaltaa. Adulis oli näin yksi ensimmäisiä ei-arabialaisista seuduista, jossa kuultiin uudesta Islamin uskonnosta.


title: Aksumin valtakunta

text: Aksumin valtakunta kaatui 900-luvulla, valtakunnan sisäisiin heikkouksiin ja kušilaisten naapurien paineeseen.


title: Aksumin valtakunta

text: Muinaisen Aksumin kaupungin rauniot ovat nähtävissä Pohjois-Etiopiassa lähellä Eritrean rajaa. Siellä oli mahtavan kuningaskunnan keskus Itä-Rooman keisarikunnan ja Persian välissä. Komeat rauniot ensimmäiseltä vuosisadalta 1200-luvulle käsittävät suuria yhtenäisistä kivipaasista veistettyjä obeliskeja eli valtavia pylväitä sekä kuninkaallisia hautoja ja linnanraunioita. Tärkeimmät Aksumissa sijaitsevat monumentit ovat steeloja, ja niitä on eniten "pohjoisessa steelapuistossa". Siellä on 33 metriä korkea Suuri steela, jonka oletetaan kaatuneen rakennustöiden aikana, ja korkein pystyssä oleva, 24 metriä korkea kuningas Ezanan steela. Steeloja pidetään hautamuistomerkkeinä.


title: Aksumin valtakunta

text: "Guditin steelojen" välissä on, toisin kuin pohjoisen steelojen, pääasiassa 300-luvun hautoja. Kaupungissa oleva Rosettan kiven paikallinen vastine "Ezanan kivi" sisältää tekstiä saban, geezin ja muinaiskreikan kielillä. Etiopian ortodoksit uskovat, että liiton arkki on kätketty Aksumin raunioihin. Paikallisen perimätiedon mukaan Saban kuningatar asui kaupungissa. Todennäköisesti hän kuitenkin asui Aksumin vaikutusalueeseen kuuluvassa Jemenissä. Muita nähtävyyksiä ovat kuningas Bazenin hauta, joka on alueen vanhimpia rakennelmia, "Saban kuningattaren kylpylä" (vesiallas), Ta'akha Maryamin palatsi 300-luvulta, Dungurin palatsi 500-luvulta sekä Abba Pentalewonin ja Abba Liqanosin luostarit.


title: Kanadan Grand Prix 1982

text: Kanadan Grand Prix 1982 oli Formula 1 -sarjan osakilpailu, joka ajettiin 13. kesäkuuta 1982 Circuit Gilles-Villeneuvella Kanadassa. Kilpailun voitti Brabhamilla ajanut Nelson Piquet, jolle voitto oli ensimmäinen.


title: Kanadan Grand Prix 1982

text: Kilpailussa sattui jälleen kohtalokas onnettomuus, kun italialainen Riccardo Paletti menehtyi ensimmäisen lähdön kolarissa. Seuraava kilpailutilanteessa kuollut kuljettaja oli Ayrton Senna vuonna 1994.


title: Brent Hayden

text: Brent Hayden (s. 21. lokakuuta 1983) on kanadalainen uimari. Hän syntyi Brittiläisessä Kolumbiassa ja kasvoi siellä Mission-nimisessä kunnassa.


title: Brent Hayden

text: Hayden on harrastanut uintia 5-vuotiaasta asti. Hän kävi vuoden Brittiläisen Kolumbian yliopistoa. Haydenilla on musta vyö Isshin Ryu karatessa.


title: Brent Hayden

text: Hayden on menestynyt uinnin maailmanmestaruuskilpailuissa vuosina 2005, 2007 ja 2011. Ensimmäisellä kerralla hän voitti Montréalissa hopeaa 4 × 100 ja 4 × 200 metrin vapaauintiviesteissä, Melbournessa hän sai kultaa 100 metrin vapaauinnissa ja pronssia 4 × 200 metrin vapaauintiviestissä sekä kolmannella kerralla Shanghaissa hopeaa 100 metrin vapaauinnissa. Lontoon kesäolympialaisissa 2012 Hayden voitti pronssia 100 metrin vapaauinnissa. Hän on lisäksi voittanut mitaleja Kansainyhteisön kisoissa ja Tyynenmeren-mestaruuksissa.


title: Thomas Henry Potts

text: Thomas Henry Potts (23. marraskuuta 1824 Englanti–27. heinäkuuta 1888 Christchurch) oli brittiläissyntyinen luonnontieteilijä.


title: Thomas Henry Potts

text: Potts oli pienaseasetehtailija Thomas Pottsin ja Mary Ann Freemanin poika. Hänet kastettiin 16. heinäkuuta 1826 Brandon Churchissa Suffolkissa. Isänsä jälkiä seuraten hänestä tuli aseentekijä perheen yrityksessä "Branders and Potts". 2. huhtikuuta 1850 hän avioitui Emma Phillipsin kanssa. Perhe muutti Christchurchiin Uuteen-Seelantiin 1854. Heidän 13 lapsesta 3 syntyi Englannissa ja loput Uudessa-Seelannissa.


title: Thomas Henry Potts

text: Uudessa-Seelannissa Potts ryhtyi toden teolla tutkimaan luontoa. Hän löysi lukuisia tieteelle uusia lajeja, kuten uudenseelanninlokki ("Larus bulleri") ja kirjokiivi ("Apteryx haastii"), jonka hän nimesi 1872.


title: Thomas Henry Potts

text: Hän oli parlamenttiedustaja, joka ensimmäisenä vaati metsien suojelua. Muutenkin hän osallistui hyvin aktiivisesti yhteiskunnalliseen toimintaan.


title: Black and Blue

text: Black and Blue on The Rolling Stonesin huhtikuussa 1976 julkaistu studioalbumi. Albumilla soittaa yhtyeen uusi kitaristi Ron Wood, joka korvasi Mick Taylorin. Wood tosin teki ensiesiintymisensä The Rolling Stonesin riveissä jo edellisellä albumilla "It's Only Rock 'n Roll" jolla Wood soittaa kitaraa nimikappaleella "It’s Only Rock ’n’ Roll (But I Like It)." Virallisesti Woodista tuli The Rolling Stonesin jäsen vuonna 1975. "Black and Blue" toi esiin Mick Jaggerin kiinnostuksen funkiin ja diskoon, ja Keith Richardsin syventymisen reggaehen. Levy koostuu pääasiassa ”jamipohjaisista” kappaleista.


title: Black and Blue

text: Albumi nousi viidentenä peräkkäisenä Rolling Stones -levynä Yhdysvaltain listaykköseksi. Yhtyeen kotimaassa Britanniassa sijoitus oli toinen. Rock-kriitikko Lester Bangs kirjoitti "Black and Bluen" olevan ”ensimmäinen merkityksetön Stones-albumi”. Hänen mielestään yhtye oli täydellisesti ajan vaatimusten mukainen, mutta kiihko on poissa, ja siksi heillä ei oikeastaan ole enää mitään merkitystä.


title: Black and Blue

text: Levyn hitiksi muodostui singlenä ennen itse albumia julkaistu ”Fool to Cry”. Kappaleen tarinassa köyhä poika haikailee rakastamansa naisen perään.


title: Black and Blue

text:
Levyn äänittäminen alkoi eri studioissa ennen edellisvuoden Yhdysvaltain-kiertuetta. Se saatiin valmiiksi New Yorkissa helmikuussa 1976.A-puoli
B-puoli


title: AgustaWestland

text: AgustaWestland NV on italialaisen Leonardon omistama, helikoptereita valmistava yhtiö.


title: AgustaWestland

text: AgustaWestland -yritys syntyi heinäkuussa 2000, kun italialainen Finmeccanica ja brittiläinen GKN plc yhdistivät helikoptereita valmistavat tytäryrityksensä Agustan ja GKN Westland Helicoptersin. Yrityksen omistivat aluksi Finmeccanica ja GKN yhtä suurin osuuksin, mutta Finmeccanica osti sittemmin GKN:n osuuden.


title: AgustaWestland

text: Yhtiön helikopteri AgustaWestland AW101 oli mukana James Bond -elokuvassa 007 Skyfall. Elokuvassa helikopteria käyttivät Javier Bardemin esittämä entinen agentti Silva joukkoineen.


title: Valkoinen kuolema

text: Valkoinen kuolema on Petri Sarjasen kirjoittama kirja suomalaisesta talvisodan aikaan Kollaan rintamalla tarkka-ampujana toimineesta Simo Häyhästä. Kirja kertoo Häyhän kehityksestä ampujana ja hänen vaiheistaan ennen ja jälkeen sodan. Kirjassa kerrotaan myös muista Kollaalla taistelleista suomalaisista, kuten komppanianpäällikkö "Marokon kauhu" Aarne Juutilaisesta, pataljoonankomentaja Carl von Haartmanista, rykmentinkomentaja Ville Teittisestä ja divisioonankomentaja eversti Svenssonista. Lisäksi kirja sisältää katsauksen tarkka-ammuntaan aselajina ja tilastoja tarkka-ampujista. Ruotsalainen metalliyhtye Sabaton teki White Death-nimisen singlen vuonna 2010.


title: Valkoinen kuolema

text: Kirjan on kustantanut Kustannusosakeyhtiö Revontuli.


title: Markku Vuorisalo

text: Markku "Marre" Vuorisalo (s. 26. helmikuuta 1978 Naantali) on suomalainen jääkiekkoilija. Laitahyökkääjän paikalla pelaava Vuorisalo on Mestiksen ja jääkiekon I.divisioonan kokeneimpia ja taitavampia pelaajia. Kolmea ulkomaankautta (2006–2007 Norjassa, 2009–2010 Itävallassa ja 2010–2011 Norjassa) ja yhtä Hermeksessä pelattua kautta lukuun ottamatta Vuorisalo on pelannut koko uransa TuTossa, vuodesta 1996 alkaen.


title: Markku Vuorisalo

text: Vuorisalo on myös pelannut viisi B-maaottelua Suomen joukkueen osallistuessa kansainväliseen turnaukseen Ranskassa 26.–28. joulukuuta 2001.


title: Markku Vuorisalo

text: Vuorisalo solmi kaudelle 2007–2008 jatkosopimuksen TuTon kanssa, ja jatkaa näin ollen uraansa Turussa yhtenä seuran pitkäaikaisimmista pelaajista. Joulukuussa 2007 Vuorisalo solmi sopimuksen myös kaudelle 2008–2009.


title: Markku Vuorisalo

text: 18. tammikuuta 2008 pelattavassa TuTo-KooKoo -ottelussa Vuorisalo saa 400 pelattua ykkösdivisioona/Mestis-runkosarjaottelua täyteen.


title: Markku Vuorisalo

text: Vuorisalo tunnetaan paitsi erittäin nopeana luistelijana ja maalitykkinä, myös pudotuspelien ratkaisijana. Vuorisalo teki pronssimitalit ratkaisseet voittomaalit kolmena vuonna peräkkäin 2004–2006, kahtena jälkimmäisenä vuotena ratkaisumaalit syntyivät jatkoajalla. Vuorisalo on ollut joukkueensa paras pistemies pudotuspeleissä kausina 1999–2000 ja 2003–2004.


title: Revontuli (kirjankustantamo)

text: Kustannusosakeyhtiö Revontuli on kirjakustantaja, joka on keskittynyt elämäkerrallisiin kirjoihin, erityisesti sotakirjallisuuteen. Yhtiö on perustettu vuonna 1997 Tampereella. Revontuli on julkaissut muun muassa Petri Sarjasen ja Robert Brantbergin sotakirjoja sekä Tony Halmeen teoksia.


title: Annie-gaala 1998

text: Annie-gaala 1998 oli 26. kertaa järjestetty palkintogaala, jossa Yhdysvaltain ASIFA-Hollywood jakoi vuotuiset Annie-palkinnot vuoden 1998 parhaille animaatioille. Gaala järjestettiin 13. marraskuuta 1998 Alex-teatterissa Pasadenassa, Kaliforniassa. Tilaisuuden menestynein elokuva oli "Mulan", joka keräsi yhteensä kymmenen palkintoa.


title: Annie-gaala 1998

text: Pääluokkien ehdokkaat ja voittajat (lihavoituna):


title: Mindoronhaavakyyhky

text: Mindoronhaavakyyhky ("Gallicolumba platenae") on äärimmäisen uhanalainen kyyhky. Haava-sana sen nimessä tulee verenpunaisesta läikästä sen muuten valkeassa rinnassa. Mindoronhaavakyyhky on endeeminen laji Filippiineillä, missä alankoalueiden metsien hakkuut ovat vaarassa tuhota sen viimeisetkin elinalueet. Lintua on tavattu 15 alueella Mindoron saarella, mutta vuoden 1980 jälkeen havaintoja on enää neljältä paikalta.


title: Mindoronhaavakyyhky

text: Mindoronhaavakyyhky on noin 30 cm pitkä, lyhytpyrstöinen maassa ruokaileva kyyhky. Sen rinta ja kurkku ovat valkeat keskellä rintaa olevaa oranssia läikkää lukuun ottamatta. Otsa on tummanharmaa, pää ja hartiat muuten loistavan vihreät, yläpuoli muuten kastanjanruskea.


title: John M. Pattison

text: John M. Pattison (13. kesäkuuta 1847 – 18. kesäkuuta 1906) oli yhdysvaltalainen demokraattipoliitikko.


title: John M. Pattison

text: Pattison valmistui Ohio Wesleyan Universitystä vuonna 1869. Hän istui lyhyen aikaa Ohion osavaltion edustajainhuoneessa vuonna 1873 ja Yhdysvaltain edustajainhuoneessa vuosina 1891–1893. Hänet valittiin Ohion kuvernööriksi vuonna 1905.


title: Niilo Rikula

text: Niilo Rikula (s. 1959 Vaala) on suomalainen kuvanveistäjä. Hän on opiskellut Taideteollisessa korkeakoulussa ja Taideakatemiassa. Rikulan veistosten tyyli edustaa realismia.


title: David Lowell Rich

text: David Lowell Rich (s. 31. elokuuta 1923) on yhdysvaltalainen elokuvaohjaaja, jonka töiden joukossa on katastrofikuvaus "Airport '80 - Concorde" (1979). Hän syntyi New Yorkissa ja oli tuotteliaana 1950-luvulta 1980-luvulle.


title: David Lowell Rich

text: Rich on ohjannut myös televisiossa, mistä hyvästä hänelle myönnettiin vuonna 1978 Emmy-palkinto.


title: Panssarijuna

text: Panssarijuna on sotilaskäyttöön tarkoitettu juna, joka on suojattu lähinnä kevyiden aseiden tulitukselta vahvistamalla sen kuorta panssaroimalla. 2000-luvulla panssarijunilla on vain museoarvoa, mutta niitä käytettiin useissa eri konflikteissa eri puolilla maailmaa 1800-luvun loppu- ja 1900-luvun alkupuoliskon aikana. Historialliset panssarijunat olivat yleensä aseistettuja ja niiden käyttötarkoitus vaihteli tarpeen mukaan.


title: Panssarijuna

text: Euroopan julkinen rautatieverkosto kasvoi 1800-luvun aikana tyhjästä 300 000 kilometriin. Sovelluksia sotilaskäyttöön pohdittiin jo vuosisadan alkupuolella ja ensimmäisiä improvisoituja panssarijunia käytettiin Euroopan hullun vuoden työväenluokan kapinoiden tukahduttamiseen Itävalta-Unkarin alueella 1848. Rautateiden ja junien sotilaskäytöstä saatiin oiva käytännön esimerkki Yhdysvaltain sisällissodan aikana. Pohjoisvaltioiden kenraali Joseph Hooker siirsi rautatien avulla 22 000 miehen armeijansa pääkaupungin alueelta Tennesseehen vain viikossa. Vastaavasti marssi olisi kestänyt kuukauden ja uuvuttanut joukot.


title: Panssarijuna

text: Ensimmäinen panssarijuna rakennettiin partioimaan Baltimoren pohjoispuolta ja estämään alueella toimivien Konfederaatin sabotöörien toimintaa. Konfederaatin armeijan komentaja Robert E. Lee määräsi rakennettavaksi rautatietykin kesäkuussa 1862. Meriupseeri toteutti määräyksen sijoittamalla 32-paunaisen tykin kiskoilla kuljetettavalle lavetille, jonka hän suojasi kasaamalla teräskiskoja tykin ympärille. Pohjoisvaltiot rakensivat panssaroidusta rautatietykkivaunusta oman raskaamman versionsa 1864.


title: Panssarijuna

text: Ranskan–Preussin sodassa 1870–1871 rautatieyhtiö "Compagnie d'Orleans" rakensi kaksi 140mm tykkivaunua sisältävän panssarijunan, jota käytettiin muun muassa Pariisin piirityksen aikana.


title: Panssarijuna

text: Britannian siirtomaasotien aikana 1800-luvun viimeisinä vuosikymmeninä panssarijuna kehittyi edelleen. Junien suojaamista täydennettiin rautaisilla panssarilevyillä, hiekkasäkeillä ja lisäksi junan etummaiseksi vaunuksi keksittiin laittaa ylimääräinen varustamaton vaunu, jonka tehtävä oli suojata junan pääosaa miinojen ja irrotettujen kiskojen aiheuttamalta tuholta. Panssarivaunuja rakennettiin muun muassa Egyptissä 1882, Sudanissa 1885 ja Intiassa 1886. Buurisodan syttyessä 1899 briteillä oli käytettävissään jo 13 panssarijunaa Afrikan eteläosissa. Junia käytettiin sekä joukkojen siirrossa että taisteluissa. Tällöin panssaroiduissa vaunuissa oli jo ampuma-aukkoja.


title: Panssarijuna

text: Vuosikymmenet vuosisadanvaihteen molemmin puolin olivat panssarijunan kulta-aikaa. Niitä ei käytetty pelkästään vihollissotilaita tai kapinallisia vastaan, vaan myös kaikenlaisten levottomuuksien aikana.


title: Panssarijuna

text: Yhdysvalloissa panssarijunia käytettiin vuosisadan alussa työläislakkojen murtamiseen ja niitä ympäröineiden levottomuuksien tukahduttamiseen. Richmondilaisessa sanomalehdessä kirjoitettiin kaupungin "Seven Pines"-linjan raitiovaunujen muuttuneen Buurisodasta tutuiksi panssarijuniksi. 1912 Baldwin-Feltsin kaivosten kaivosmiehet aloittivat lakon Länsi-Virginiassa, joka jatkui vuodenvaihteen yli. Kaivosyhtiön miehet olivat rakentaneet panssarijunan "Bull Moose Special", jota käytettiin lakonmurtajien ja rikkureiden kuljettamiseen.


title: Panssarijuna

text: Liikkuvan sodankäynnin, panssarivaunujen ja taistelu- sekä pommikoneiden kehityksen mukana panssarijuna kohtasi luontaisen ongelmansa, sen sidonnaisuuden rautatiehen. Ne vanhentuivat ja jäivät pois käytöstä.


title: Panssarijuna

text: Toisen maailmansodan aikana Saksa käytti panssarijunia itärintamalla partisaaneista muodostuneen uhan vuoksi ja jonkin verran myös ilmatorjuntaan keskittyneitä panssaroituja junia.


title: Panssarijuna

text: 1950-luvun aikana panssarijunia käytettiin vielä muun muassa Vietnamissa ja Kuubassa, mutta sen jälkeen vain Yhdysvallat ja Neuvostoliitto käyttivät niitä lähinnä liikkuvina ohjusalustoina.


title: Panssarijuna

text: Venäjä on käyttänyt neljää panssarijunaa Pohjois-Kaukasiassa joukkoja tukemassa, kuljetustehtävissä ja pitämässä rataverkkoa käyttökuntoisena vuosina 2002–2009. Junien panssaroiduissa vaunuissa oli aseistuksena kaksipiippuinen ilmatorjuntakäyttöön valmistettu konetykki ja mahdollisesti kranaattikonekivääri ja konekiväärejä.


title: Panssarijuna

text: Joukkojen ja tarvikkeiden kuljettaminen pitkien etäisyyksien päähän tavallisessa junassa oli riskialtista, koska vastustaja saattoi pysäyttää junan verrattain helposti pelkästään siirtämällä kiskoja paikaltaan tai mikä pahempaa räjäyttämällä panoksen veturin alla sen saapuessa kohdalle. Tällöin edeltä käsin harkittuihin asemiin molemmin puolin junaa asettautuneet väijyttäjät saattoivat avata tulen kohti vaunuissa kuljetettavia joukkoja, joista tällaisessa tilanteessa muodostui helppoja maaleja. Junassa olleet joukot olivat yllätettyinä välittömästi alakynnessä eivätkä vaunujen seinät välttämättä suojanneet edes kivääreiden luodeilta.


title: Panssarijuna

text: Panssarijuna puolestaan oli suojattu jalkaväen aseistukselta ja sieti parhaimmillaan jonkin verran jopa kevyen tykin tulitusta. Miehistönkuljetusvaunujen seinissä oli ampuma-aukkoja, joista saattoi avata tulen suhteellisen turvallisesti väijyttäjää vastaan. Seassa saattoi olla myös erityisvalmistettuja vaunuja, joissa oli esimerkiksi konekivääritorneja ja tykkejä. Etummaisena ja viimeisenä vaununa oli yleensä soralla ja radankorjaustarvikkeilla lastattu soravaunu, jonka tehtävänä oli räjäyttää radalle asetetut miinat.


title: Panssarijuna

text: Suomella oli käytössä panssarijunia Suomen sisällissodan ja toisen maailmansodan aikana.


title: Panssarijuna

text: Suomen sisällissodassa käytettyjen panssarijunien määrä on epäselvä, mutta punaisilla oli ilmesisesti ainakin kuusi panssarijunaa. Punaisten junat olivat mukana useissa taisteluissa sodan aikana. Maaliskuun lopulla 1918 panssarijunat 1 ja 3 osallistuivat toimintaan Kangasalan-Messukylän-Suinulan suunnalla, jossa ne törmäsivät toisiinsa vetäytymisvaiheen aikana. Saksan Itämeren divisioonan hyökättyä Vantaalle 11.–14. huhtikuuta panssarijuna toimi näkyvänä osana punaisten puolustusta, samoin kuin kuun loppupuolella Karjalankannaksen alueella.


title: Panssarijuna

text: Toisen maailmansodan aikana Suomessa oli kaksi panssarijunaa; niitä käytettiin muun muassa Kollaan taistelussa talvisodassa. Jatkosodan alussa molemmat muutettiin ilmatorjuntajuniksi, jotka suojasivat tärkeitä asemia lähellä rintamaa ja toisinaan elintärkeitä radankorjausyksikköjä. Toinen junista menetettiin Aunuksessa vuonna 1944 ratarikon taakse ja räjäytettiin ennen hylkäämistä, toinen palasi Suomeen.


title: Panssarijuna

text: Monen mutkan jälkeen kun Panssarimuseo oli perustettu ryhdyttiin jäljellä olevia eri puolilta peräisin olleita panssarijunan vaunuja keräämään museoon tarkoituksena aikaansaada lopulta kokonainen panssarijuna.


title: Panssarijuna

text: Ensimmäisenä vuonna 1969 saatiin paikalle junan vaunuista raskaimmin aseistettu, liikanimeltään ”Rumilus”. Se on valmistunut neuvostoliittolaisella Brjanskin konepajalla vuonna 1937. Vaunu vallattiin Käppäselässä keväällä 1942. Se oli tuhotun panssarijunan ainoa kunnossa ollut, joten se hinattiin Suomeen ja kunnostettiin. Lopun jatkosodan ajan vaunu palveli Hangon suunnalla. Vaunua ei mainita jatkosodan jälkeen palautetun sotasaalisrautatiekaluston luetteloissa, vaan se sijoitettiin Asevarikko 5:een jo vuonna 1944.


title: Panssarijuna

text: Tämä vaunu oli ensimmäinen raskas kalustoyksikkö, joka sijoitettiin Panssarimuseoon, kun museo perustettiin. Se saikin olla viisitoista vuotta yksinään kiskotuksen pätkällään, kunnes sen viereen tuotiin vuonna 1984 Asevarikko 5:ssä säilytetty vuonna 1918 Kannaksella vallattu tykkivaunu. Se on maailman ainoa säilynyt ”Kenraali Annekov” -mallinen panssarijunan tykkivaunu.


title: Panssarijuna

text: Vaunu on valmistunut vuonna 1915 ja on siis junan vanhin. Huhu kertoi sen olleen pääministeri Kerenskin pakovaunu loppuvuodesta 1917 Lokakuun vallankumouksen tapahduttua, mutta kyseessä lienee bolsevikkien tarkoituksella statustaan nostaakseen liikkeelle laskema huhu - tai väärinkäsitys.


title: Panssarijuna

text: Kaksi viimeistä aseistamatonta vaunua ovat punakaartilaisten alkuvuodesta 1918 Pasilan konepajalla avovaunuista muuntamia. Ne tuotiin museoon asevarikko 5:ltä vuonna 1985, veturi ja Ma-soravaunut vasta hiukan myöhemmin, kun höyryveturien kriisivarastointi päätettiin lopettaa. Veturi on Tk3 1106 eli samanlainen kuin alkuperäinen panssarijunan veturi, joka ehdittiin romuttaa loppuun käytettynä.


title: Panssarijuna

text: Museon veturista puuttuvat vielä lokakuussa 2014 lisäsavutorvi ja panssarilevyt, samoin soravaunuissa olleet radankorjaustarvikkeet, sora ja etummaisessa ollut resiina suojapeitteineen puuttuvat. Soravaunujen tarkoitus oli toimia suojana radalle mahdollisesti asetettuja miinoja vastaan.


title: Panssarijuna

text: Juna on jatkosodan ajan rautatieilmatorjuntapatterin asussaan, joskin takimmaisissa vaunuissa olevat it-aseet puuttuvat toistaiseksi. Samoin junan tunnukset suojamaaleineen ja panssarijoukkojen hakaristeineen ovat tältä aikakaudelta.


title: Panssarijuna

text: Raskaimmasta vaunusta leviteltiin museoinnin alkuaikoina huhua, että se olisi valmistunut Viipurissa vuonna 1914 ja olisi ollut punapäällikkö Heikki Kaljusen komentovaununa mukana hänen pakojunassaan keväällä 1918. Myöhempi tutkimus on paljastanut että kyseiset vaunut katosivat jonnekin Neuvostoliittoon, mutta Suomen rintamilla niitä ei enää nähty. Huhu lienee lähtenyt liikkeelle Panssarimuseon perustamisen aikoihin; asia jäi vielä silloin tarkastamatta ja huhu pääsi jopa useisiin museon opaskirjoihinkin, kunnes lopulta perusteellinen tutkimus selvitti totuuden


title: Juanita Moore

text: Juanita Moore (19. lokakuuta 1914 Los Angeles, Kalifornia – 1. tammikuuta 2014 Los Angeles, Kalifornia) oli yhdysvaltalainen näyttelijä.


title: Juanita Moore

text: Moore sai yhden tunnetuimmista rooleistaan elokuvassa "Suurinta elämässä" (1959). Hän olikin vuonna 1960 ehdolla sekä parhaan naissivuosan Oscar-palkinnon että Golden Globen saajaksi. Lisäksi hän esiintyi varhaisen uransa aikana muun muassa Sandra Deen tähdittämässä elokuvassa "Opettaja rakastuu" (1961).


title: Juanita Moore

text: Moore jatkoi esiintymistä 2000-luvun alkuun saakka ja esiintyi vanhuusiällään muun muassa "Disney’s the Kidissä" (2000).


title: Täisauna

text: Täisauna on sauna, jossa pyritään torjumaan ihmisissä, vaatteissa ja vuodevaatteissa majailevia loisia. Täisaunassa ei kuitenkaan pystytä torjumaan päätäitä.


title: Täisauna

text: Suomen itsenäistyttyä Venäjän ja Neuvostoliiton rajalla oli Pietarissa olevan kulkutautiepidemian vuoksi täisaunoja.


title: Täisauna

text: Toisen maailmansodan aikaan Suomen rintamilla käytettiin täisaunaa yleisesti.


title: Täisauna

text: Rintamasotilaiden täisaunan lisäksi suomalaiset kehittivät myös hevosten täisaunan, jossa hevonen suljettiin tiiviiseen koppiin, jonka ulkopuolelle jätettiin vain pää. Syöpäläiset poistettiin rikkikaasulla, jota päästettiin koppiin.


title: Villakkaat

text: Villakkaat ("Lymantriidae"), aikaisemmalta nimeltään villakehrääjät, on yöllä tai hämärissä lentävien, enimmäkseen keskikokoisten ja harmahtavien perhosten heimo. Se on ollut taksonomisesti hankala, eikä heimossa ole ollut lainkaan alajakoa sukutason yläpuolella. Heimoon kuuluu taloudellisesti varsin huomattavia tuholaisia, kuten havununna ("Lymantria monacha").


title: Villakkaat

text: Useimmat villakaslajit ovat sukupuolidimorfisia eli koiraat ja naaraat eroavat ulkonäöltään toisistaan. Villakkaat ovat tyypillisesti vaatimattomia, ruskeita, harmaita, vaaleita tai kellertäviä yöperhosia. Siipien kuviointi on varsin vähäistä ja keskittyy etusiipiin, takasiipien ollessa tavallisesti tasaisen yksiväriset. Heimon lajien lepoasento on tyypillinen: pitkät ja tuuheakarvaiset eturaajat on ojennettu eteenpäin ja siivet ovat ruumiin sivuilla kattolaskuisesti, mutta leveästi alustaa vasten, mitä antaa eläimelle hyvin tunnusomaisen, kolmiomaisen muodon. Naaraat ovat ruumiinmuodoltaan poikkeuksetta koiraita rotevampia ja monissa lajiryhmissä joko tynkäsiipisiä tai kokonaan siivettömiä. Naaras kutsuu koiraita luokseen erittämiensä feromonien avulla. Heimon perhoslajien siipiväli vaihtelee 15–120 mm, mutta useimmat lajit ovat keskikokoisia, siipivälin jäädessä 30 ja 50 mm välille.


title: Villakkaat

text: Pistesilmät puuttuvat aina. Tuntosarvet ovat molemmilla sukupuolilla kaksoiskampamaiset, mutta naaraalla haarat ovat paljon lyhyemmät kuin koiraalla. Imukärsä on surkastunut tai puuttuu täysin, eikä aikuinen perhonen nauti lainkaan ravintoa. Kuuloelimeen liittyy erillinen resonanssikammio ja koirasperhosilla voi olla takaruumiin kolmannessa jaokkeessa äänen tuottamiseen tarkoitettu tymbaalielin. Tymbaalielimen esiintyminen on oikukasta ja vaihtelee lajeittain jopa suvun sisällä.


title: Villakkaat

text: Monien villakaslajien naaraat eivät lennä lainkaan, eivätkä siivekkäätkään lajit lennä pitkiä matkoja. Villakkaiden leviäminen uusille elinpaikoille riippuukin usein toukista, jotka kuoriuduttuaan erittävät pitkän silkkirihman, antavat tuulen tarttua siihen ja lentävät ilmavirroissa pitkiäkin matkoja uusille esiintymispaikoille.


title: Villakkaat

text: Toukan selkäpuolella, jaokkeissa 9 ja 10 on suppilomaisia rauhasten suuaukkoja, jotka ovat väriltään keltaisia tai punaisia. Villakastoukat ovat jokseenkin poikkeuksetta pitkien, usein kirkasväristen karvojen peittämiä. Monilla lajeilla toukan selkäpuolella, ruumiin jaokkeissa 1, 4–7 ja 11 on selvästi erottuva, tuuhea ja pensselimäinen karvatupsu. Karvat irtoavat helposti ja koska niissä on histamiinejä, ne voivat aiheuttaa rajuja allergisia reaktioita. Suomalaisista lajeista tässä suhteessa merkittävä on erityisesti kultaperä ("Euproctis similis").


title: Villakkaat

text: Maailmasta tunnetaan noin 2700 villakaslajia, joskin vielä tieteelle kuvaamattomia lajeja arvellaan edelleen löytyvän. Palearktisella alueella villakkaita on noin 210 lajia ja Euroopassa 29. Suurin lajimäärä on vanhan maailman tropiikissa.Suomessa villakkaita on tavattu 12 lajia, joista kahta vain harhailijoina. Systemaattisessa järjestyksessä lajit ovat


title: Emotional Rescue

text: Emotional Rescue on The Rolling Stonesin vuonna 1980 julkaistu albumi. Edeltäjänsä "Some Girlsin" tapaan se sisältää disko- ja etenkin punk-vaikutteita.


title: Emotional Rescue

text:
Levyn tunnetuin kappale on sen disco-vaikutteinen nimikappale, joka oli top10-hitti sekä Isossa-Britanniassa että Yhdysvalloissa. Toinen single ”She's So Cold” oli sekin top30-hitti kummassakin valtiossa. Itse albumi oli Rolling Stonesin ensimmäinen listaykkönen Britanniassa sitten vuoden 1973 ja "Goats Head Soup" -albumin. Yhdysvalloissa "Emotional Rescue" oli yhtyeen seitsemäs perättäinen listaykköseksi noussut studioalbumi.A-puoli
B-puoli


title: Hollannin Grand Prix 1982

text: Hollannin Grand Prix 1982 oli Formula 1 -sarjan osakilpailu, joka ajettiin 3. heinäkuuta 1982 Zandvoortin radalla Alankomaissa. Kilpailun voitti Ferrarilla ajanut Didier Pironi, jolle voitto oli toinen.


title: Helena Lindgren

text: Helena Lindgren (o.s. Holopainen, s. 2. toukokuuta 1957 Helsinki) on suomalainen meikkitaiteilija, laulaja ja näyttelijä.


title: Helena Lindgren

text: Helena Lindgren on Helvi ja Gunnar Holopaisen nuorin lapsi. Hänen sisaruksiaan ovat Marja-Liisa, Tuula ja Heimo. Helenan nykyiseen perheeseen kuuluu Niklas-poika ensimmäisestä avioliitosta.


title: Helena Lindgren

text: Helena Lindgrenin entinen avopuoliso on Jorma Uotinen.


title: Helena Lindgren

text: Lindgren on esiintynyt elokuvissa ja televisio-ohjelmissa näyttelijänä sekä viihdeohjelmien esiintyvänä vieraana. Hän on esiintynyt laulajana eri yhtyeiden kokoonpanoissa vuodesta 1994, ja oman levyn "Kauneuden lähteillä" hän levytti 1997.


title: Venhokkaat

text: Venhokkaat ("Nolidae") on yöllä tai hämärissä lentävien pienten tai keskikokoisten perhosten heimo. Maailmassa on noin 1500 lajia, joita Suomessa on tavattu kaksitoista. Suomessa tavattavat lajit kuuluvat kolmeen alaheimoon. Heimon suomenkielinen nimi viittaa toukan rakentamaan, venemäiseen kotelokehtoon.


title: Venhokkaat

text: Venhokkaat ovat ulkoisesti hyvin vaihteleva perhosryhmä, jonka lajisto on suuri erityisesti Afrikan ja Aasian trooppisilla alueilla. Tropiikin ulkopuolella lajisto keskittyy lehtimetsiin, joskin joukossa on muutama taigalaji. Perhosten siipiväli vaihtelee 16–70 mm. Siivet ovat muodoltaan usein pyöreähköt ja niiden pohjaväri on usein vihreä, keltainen, sininen tai punainen, mutta heimoon kuuluu myös harmaan- ja ruskeankirjavia lajeja. Monilla lajeilla siivet ovat voimakkaasti kuviollisia. Siivet ovat lepoasennossa kattolaskuisesti vartalon sivuilla tai alaheimossa "Nolinae" leveästi vartalon sivuilla. Värityksen ja eläimen muodon perusteella venhokkaita voi helposti erehtyä pitämään yökkösinä, kääriäisinä tai koisina. Sukupuolet ovat yleensä samannäköiset ja suunnilleen samankokoiset.


title: Venhokkaat

text: Heimon keskeisenä yhdistävinä tuntomerkkeinä on ylösalaisin olevaa venettä muistuttava kotelokoppa, jollainen on kaikilla lajeilla, joilla kopan ulkoasu ylipäänsä tunnetaan. Muina heimoa yhdistävinä tuntomerkkeinä ovat etusiiven pitkä, tankomainen retinaculum sekä takaruumiin tyviosassa selkäpuolella leveä kaari hengitysaukon takana. Keskiruumiin takaosassa on kuuloelin, jolla on vastine takaruumiin etuosassa. Kuuloelin on kuitenkin rakenteeltaan yksinkertaisempi kuin varsinaisilla yökkösillä. Alaheimoissa "Nolinae", "Bleninae" ja "Collomeninae" etusiiven ns. yökköstäplien kohdalla on koholla olevien siipisuomujen muodostamia tupsuja. Pään chaetosemat ja pistesilmät puuttuvat, mutta imukärsä on hyvin kehittynyt.


title: Venhokkaat

text: Aikuisen perhosen takaruumiissa on pieni äänen tuottamiseen sopiva elin. Myös kotelo kykenee tuottamaan ääntä raapimalla peräpäänsä kampamaisilla levyillä kotelokopan sisäpintaa. Toukat ovat yleensä karvattomia tai lyhytkarvaisia ja piileskelevät usein lehtien alapinnoilla.


title: Venhokkaat

text: Heimoon kuuluu maailmanlaajuisesti noin 1500 lajia. Palearktisella alueella lajeja on noin 150 ja Euroopassa 35.


title: Venhokkaat

text: Suomessa on tavattu 12 venhokaslajia, joista pari on harhailijoita.


title: Gdańskin telakka

text: Gdańskin telakka () on telakka Gdańskin kaupungissa Puolassa. Telakka lukeutuu Puolan suurimpiin. Se sijaitsee Martwa Wisła -joen vasemmalla rannalla Ostrów -saarella. Vuonna 1945 nykyisen telakan alueella toimivat saksalaiset Danziger Werftin ja Schichau-Werftin telakat. Puolan kansantasavallan aikana telakka tunnettiin Leninin telakkana. Telakka tuli kansainvälisesti kuuluisaksi, kun ammattiliittofederaatio Solidaarisuus () perustettiin siellä syyskuussa 1980.


title: Gdańskin telakka

text: Vuonna 1990 telakka muutettiin valtio-omisteisesta pörssiyhtiöksi, josta 61 prosenttia omistaa valtio ja 31 prosenttia henkilökunta. Näiltä ajoilta lähtien Stocznia Gdańska S.A. on operoinut telakkaa.


title: Gdańskin telakka

text: Vuonna 2009 saksalainen hard rock -yhtye Scorpions konsertoi telakalla.


title: Anna (lehti)

text: Anna on Otavamedian julkaisema 52 kertaa (sisältää 4 kaksoisnumeroa) vuodessa ilmestyvä naistenlehti, joka käsittelee muotia, kauneutta, liikuntaa, sisustusta, terveyttä ja kulttuuria sekä henkilökuvia.


title: Anna (lehti)

text: Lehteä on ilmestynyt vuodesta 1963 lähtien, ja sen päätoimittaja on Emma Koivula.


title: Anna (lehti)

text: Kirsti Lyytikäinen aloitti toimittajana Yhtyneet Kuvalehtien "Seura"-lehdessä vuonna 1951. Hän avioitui 1950-luvun puolivälissä kilpailevan kustantajan pojan Olli Lyytikäisen kanssa, joka oli perustamassa vuonna 1963 uutta naistenlehteä nimeltä "Anna". Kirsti Lyytikäinen siirtyi aviomiehensä yhtiöön "Annan" päätoimittajaksi. Kilpailijat Yhtyneet Kuvalehdet ja Kustannusliike Apulehti solmivat yhteistyösopimuksen ja perustavat kustannusyhtiön A-lehdet. Vuonna 1971 "Anna"-lehti siirtyi Yhtyneiden Kuvalehtien ja Kustannusliike Apulehden perustamalle A-lehdille. A-lehden sopimus purettiin vuonna 1980. "Anna" siirtyi kokonaan Yhtyneille Kuvalehdille (nykyinen Otavamedia).


title: Anna (lehti)

text: Anna.fi sivusto koostuu muodista, kauneudesta, terveydestä ja hyvinvoinnista sekä uutisista, keskustelupalstasta ja blogeista. "Anna" on saatavana ja luettavissa myös digilehtenä.


title: Golden Reel -palkinto

text: Golden Reel -palkinto ("MPSE Golden Reel Award") on Yhdysvalloissa vuosittain Motion Picture Sound Editors -säätiön jakama palkinto parhaille televisioiden ja elokuvien audiolle, kuten äänieditoinnista, äänitehosteista, parhaasta musiikista ja vuorosanojen editoinnista. Palkintoa on jaettu vuodesta 1954 alkaen.


title: Kunnallisvaalit 1922

text: Kunnallisvaalit järjestettiin joulukuun 1922 alussa 565 Suomen kunnassa. 397 kunnanvaltuustoon muodostui porvarillinen ja 145 sosialistinen enemmistö.


title: Kunnallisvaalit 1923

text: Kunnallisvaalit järjestettiin joulukuun 1923 alussa 571 Suomen kunnassa. 424 kunnanvaltuustoon muodostui porvarillinen ja 115 sosialistinen enemmistö.


title: Kunnallisvaalit 1924

text: Kunnallisvaalit järjestettiin joulukuun 1924 alussa Suomen 577 kunnassa. 442 kunnanvaltuustoon muodostui porvarillinen ja 97 sosialistinen enemmistö.


title: Hannu Lukin

text: Hannu Paavali Lukin (s. 23. lokakuuta 1963 Keitele) on suomalainen taidemaalari, kuvataiteilija ja taideopettaja. Hän on kotoisin Savosta, Keiteleeltä, mutta hänen sukunsa on lähtöisin Lunkulansaaresta Laatokan Karjalasta. Lukin opiskeli Limingan taidekoulussa vuosina 1980–1982 ja Kuvataideakatemiassa vuosina 1982–1986. Hän debytoi taiteilijana Kuopiossa vuonna 1981. Sen jälkeen hänellä on ollut näyttelyitä eri puolilla maailmaa lähes 80.


title: Hannu Lukin

text: Lukin tekee isokokoisia maalauksia varma- ja isolyöntisen ekspressionismin hengessä. Häntä on luonnehdittu koloristiseksi ekspressionistiksi. Hän työskentelee nopeasti ja aggressiivisesti eikä suunnittele teoksiaan etukäteen, vaan pyrkii nopeisiin havaintoihin. Lukin on romantikko, etsii kauneutta ja kertoo maalauksillaan tarinoita ja hänen jokaiseen teokseensa liittyy tarina, jota kuva jää kertomaan. Myös läsnäolo on hänelle tärkeää. Hänen maalauksissaan esiintyy niin uhkeita naisia, työläisiä kuin lakeus- ja vuoristomaisemiakin. Hän tekee enimmäkseen akryyli- ja öljymaalauksia, mutta myös veistoksia ja valokuvia. Tyylillisesti Lukinin on esitetty olevan sukua myös Limingassa työskennelleelle Vilho Lammelle ja erityisesti Lammen voimakkaan ekspressionistiselle nuoruuden tuotannolle.


title: Hannu Lukin

text: Lukin on Taidemaalariliiton ja Oulun taiteilijaseura 63 Ry:n jäsen. Hän on toiminut taideaineiden opettajana Varkauden kansalaisopistossa vuosina 1987–1991 ja maalauksen opettajana Limingan taidekoulussa vuodesta 1991. Lukin palauttaa kuvan tekemisen sukupolvien väliseksi yhteistyöksi ja hänen mukaansa kuvan tekeminen voisi olla yhteinen linkki vanhempien ja nuorempien välillä. Opetustyön ja oman taiteellisen työnsä välillä olevan ajankäytön ristiriidan hän on ratkaissut matkustamalla vuosittain maalaamaan Eurooppaan tai rakastamiinsa Välimeren maisemiin: Italiaan, Ranskaan tai Espanjaan. Euroopan lisäksi Lukin on matkustanut maalaamassa muotokuvia Intiassa, Kiinassa ja Thaimaassa. Vuoden 2011 näyttely painottui eläinaiheisiin.


title: Hannu Lukin

text: Lukin asuu ja työskentelee Limingassa.


title: Kunnallisvaalit 1925

text: Kunnallisvaalit järjestettiin vuonna 1925 Suomen 583 kunnassa. 440 kunnanvaltuustoon muodostui porvarillinen ja 143 vasemmistolainen enemmistö. Valtuutetut valittiin itsenäisyyden aikana ensimmäistä kertaa kolmeksi vuodeksi.


title: Kunnallisvaalit 1921

text: Kunnallisvaalit järjestettiin joulukuun 1921 alussa 555 Suomen kunnassa. 363 kunnanvaltuustoon muodostui porvarillinen ja 161 sosialistinen enemmistö.


title: Kunnallisvaalit 1928

text: Kunnallisvaalit järjestettiin vuonna 1928 Suomen 586 kunnassa. 424 kunnanvaltuustoon muodostui porvarillinen ja 160 vasemmistolainen enemmistö. Valtuutettujen toimikaudeksi jäi kaksi vuotta normaalin kolmen sijasta vuonna 1930 muutettujen kunnallislakien ja kunnallisen vaalilain myötä.


title: Antti Holma (taidegraafikko)

text: Antti Veli Holma (s. 11. maaliskuuta 1942 Oulu) on suomalainen taidegraafikko. Holma opiskeli Taideteollisessa oppilaitoksessa vuosina 1965-1969 ja Vapaassa taidekoulussa 1964-1965. Hän debytoi taiteilijana Oulun taiteen vuosinäyttelyssä vuonna 1978.


title: Antti Holma (taidegraafikko)

text:
Holma on kuvannut työskentelytapaansa:
Holma tekee esittäviä suurikokoisia, voimakkaita, usein yhteiskunnallisesti kantaa ottavia puupiirroksia ja hänen primitiivireaktioita, animaalista viettienergiaa, aggressioita ja seksuaalisuutta uhkuvassa taiteessaan on nähty yhteyksiä saksalaisen ekspressionismin perinteeseen. Myös melodraamalla ja provokaatioilla on hänen töissään tärkeä osa. Holma tehostaa usein sanomaansa huudahduksia, kliseitä ja elokuvarepliikkejä sisältävillä puhekuplilla ja kuvateksteillä, ja teoksien vaikutus lähentelee usein jopa propagandataiteen julistavuutta. Holma onkin sanonut, että sanoma on hänelle usein estetiikkaa tärkeämpi elementti. Hänen töissään esiintyy usein ihmis- ja eläinfiguureja.


title: Antti Holma (taidegraafikko)

text: Suomessa järjestettyjen näyttelyiden lisäksi Holman töitä on ollut esillä ainakin Stadtmuseum Hallessa Saksassa, Galleria Guido da Spassa ja Westerparkin kulttuurikeskuksessa Alankomaissa, Kansainvälisessä grafiikan triennaalissa Puolassa, Nordisk Grafik -näyttelyssä Liljevalchs Konsthallissa ja Gävle konstcentrumissa Ruotsissa, Banska Bystikan puupiirrosbiennaalissa Slovakiassa sekä Tampereen nykytaiteen museon näyttelyssä Venäjällä.


title: Antti Holma (taidegraafikko)

text: Holma on Suomen Taidegraafikot ry:n jäsen ja työskentelee Oulun Pikisaaressa. Hän sai valtion taiteilijaeläkkeen vuonna 2006.


title: Libra (kappale)

text: Libra (, "Ribura") on MUCCun julkaisema single.


title: Libra (kappale)

text: Libra julkaistiin 21. maaliskuuta 2007, yhtyeen "MUCC in EURO" -kiertueen aikana. Samalle päivälle osui yhtyeen nimikirjoitustenjakotilaisuus Helsingissä. Edellisenä päivänä MUCC oli esiintynyt Tavastia Klubilla. Singlestä julkaistiin kaksi erilaista painosta, joista toinen sisältää DVD:n.


title: Olli Seppänen

text: Jaakko Olavi ”Olli” Seppänen (5. helmikuuta 1921 Säräisniemi – 6. marraskuuta 1968 Oulu) oli suomalainen taidemaalari ja taidegraafikko. Seppänen opiskeli Helsingin Kuvataideakatemiassa vuosina 1943–1946, minkä jälkeen hän palasi kotiseudulleen Neittävälle. Hän asui siellä koko ikänsä opiskeluaikaa lukuun ottamatta. Seppänen debytoi taiteilijana Oulussa vuonna 1947.


title: Olli Seppänen

text: Seppäsen teki naivistisia, surrealistisia ja symbolistisia vaikutteita sisältäviä töitä sekä realististyylisiä maalauksia, jotka esittivät usein neittäväläistä luontoa jäkäläkankaineen ja eläimineen sekä neittäväläisiä ihmistyyppejä. Seppäsen runsas tuotanto koostuu öljyvärimaalauksista, akvarelleista, piirustuksista ja grafiikasta. Hänen persoonallista tyyliään on nimitetty neittäväläistyyliksi tai neittäväläiseksi naivismiksi.


title: Olli Seppänen

text: Seppäsen töitä on nähtävillä muun muassa Aineen taidemuseon, Kemin taidemuseon ja Oulun taidemuseon kokoelmissa ja hänen luonnoksiaan ja esineistöään on esillä Säräisniemen kotiseutumuseossa yhdessä hänen sukulaisensa ja ystävänsä taidemaalari Paavo Leinosen luonnoksien ja esineistön kanssa. Erityisesti Oulun taidemuseolla on huomattava kokoelma Seppäsen teoksia eri vuosikymmeniltä. Internetistä kuvia Seppäsen teoksista löytyy muun muassa Oulun taidemuseon omakuvagalleriasta.


title: Olli Seppänen

text: Myös Oulun Raksilan kaupunginosassa sijaitsevan Teuvo Pakkalan koulun vuonna 1959 tehty seinämaalaus "Leirielämää" on Seppäsen käsialaa. Teos on kooltaan kooltaan noin 235×510 cm.


title: Olli Seppänen

text: Heinäkuussa 2011 Vaalan Veneheiton kylässä järjestettävillä Vertivestivaaleilla esitetään Seppäsen elämästä kertova Näkijä-kyläooppera. Oopperan lisäksi taidemuseo Neittävällä järjestetään hänen ja Tauno Seppäsen taidenäyttely.


title: Sarah Waters

text: Sarah Waters (s. 1966 Neyland, Pembrokeshire, Wales) on brittiläinen kirjailija. Hän on kirjoittanut historiallisia romaaneja.


title: Sarah Waters

text: Waters on koulutukseltaan filosofian tohtori. Hän käsitteli väitöskirjassaan homoseksuaalista historiallista fiktiota 1870-luvulta alkaen. Waters hyödynsi väitöskirjaa varten keräämäänsä ainestoa muun muassa 1800-luvun pornografiasta kirjoittaessaan esikoisromaaniaan "Tipping the Velvet" (1998). Teos sijoittuu viktoriaaniseen Englantiin. Romaani sisältää Watersin tuotannolle ominaisen lesbolaisen teeman, jolla on kytkös kirjailijan yksityiselämään. Vuonna 2002 BBC muokkasi teoksesta kolmiosaisen televisiosarjan, joka on esitetty myös Suomessa.


title: Sarah Waters

text: Romaanit "Affinity" (1999) ja "Silmänkääntäjä" (2002) sijoittuvat esikoisen lailla 1800-luvulle. Sen sijaan teos "Yövartio" (2006) kertoo neljästä naisesta 1940-luvun Lontoossa.


title: Sarah Waters

text: Watersin teokset "Silmänkääntäjä", "Yövartio" ja "Vieras kartanossa" ovat olleet Man Booker -palkintoehdokkaina.


title: Tero Arkiomaa

text: Tero Arkiomaa (s. 20. helmikuuta 1968 Helsinki) on entinen suomalainen jääkiekkoilija. Arkiomaa pelasi uransa aikana 26 A- (tehopisteet 5+4) ja 16 B-maaottelua (4+3). Arkiomaa on yksi kolmesta SM-liiga-pelaajasta, jotka ovat pystyneet tekemään 6 maalia yhdessä ottelussa.


title: Tero Arkiomaa

text: Tero Arkiomaa aloitti jääkiekon pelaamisen pääkaupunkiseudulla ja pelasi ensimmäiset aikuisten ottelunsa Tikkurilan Jääveikkojen 1-divisioonajoukkueessa.


title: Tero Arkiomaa

text: Arkiomaa pelasi ensimmäisen SM-liiga-ottelunsa kaudella 1986–1987 Kuopiolaisen KalPan riveissä. Pelattuaan KalPa:ssa vuoteen 1988 asti Arkiomaa siirtyi Joensuun JoKP:n riveihin jossa pelasi yhden kauden 1-divisioonassa sekä yhden kauden SM-liigassa.


title: Tero Arkiomaa

text: Joensuusta Arkiomaa siirtyi Lappeenrantaan ja pelasi SaiPa:n riveissä kauden 1990-91. SaiPa:sta matka jatkui Raumalle jossa Arkiomaa edusti Rauman Lukkoa vuodesta 1991 vuoteen 1996.


title: Tero Arkiomaa

text: Vuonna 1996 Tero Arkiomaa teki ensimmäisen sopimuksensa ulkomaille kun saksalainen Augsburger Panther teki Arkiomaan kanssa sopimuksen. Arkiomaa pelasi Augusburgissa vuoteen 1998 asti jolloin Arkiomaa palasi Suomeen.


title: Tero Arkiomaa

text: Arkiomaan uusi seura Suomessa oli Lukon paikalliskilpailija Ässät Porista. Arkiomaa pelasi Ässissä kauden 1999–2000 loppuun asti jolloin hän palasi pelaamaan ulkomaille, tällä kertaa englantilaisen Newcastle Jestersin riveihin.


title: Tero Arkiomaa

text: Newcastlessa Arkiomaa pelasi yhden kauden verran ja siirtyi seuraavaksi kaudeksi itävaltalaisen Innsbruckin joukkueeseen. Itävallassa pelatun kauden jälkeen Arkiomaa pelasi vielä yhden kauden Englannissa Bracknell Beesin riveissä.


title: Tero Arkiomaa

text: Vuonna 2003 Tero Arkiomaa palasi Suomeen ja alkoi valmentamaan riihimäkeläisen Kiekko-Nikkarit-joukkueen juniorijoukkuetta jossa Arkiomaan oma poika pelasi. Samaan aikaan Arkiomaa palasi jääkiekkokaukaloon ja pelasi kauden 2003–04 loppuun paikallisen Peltosaaren Nikkareiden II-divisioonajoukkueen riveissä tehden 11 ottelussa tehot 10+16=26. Arkiomaa piipahti vielä seuraavalla kaudella Nikkareissa neljän ottelun verran ja lopetti aktiiviuransa keväällä 2005.


title: Tero Arkiomaa

text: Teron veli Tomi on pelannut jääkiekkoa useita kausia Uudenmaan eri joukkueissa alasarjoissa.Teron poika Eetu-Ville, pelaa HPK:ssa Nuorten SM-Liigaa.


title: Krešimir Ćosić

text: Krešimir Ćosić (26. marraskuuta 1948 – 25. toukokuuta 1995) oli kroatialainen koripalloilija. Hän on harvoja kansainvälisiä pelaajia Basketball Hall of Famessa.


title: Krešimir Ćosić

text: Ćosić syntyi Zagrebissa ja kasvoi Zadarissa. Hän opiskeli Brigham Young Universityssa Yhdysvalloissa ja kääntyi siellä viettämiensä vuosien aikana mormonismiin. Palattuaan kotiseuduilleen hän aloitti menestyksekkään uran Jugoslavian maajoukkueessa.


title: Krešimir Ćosić

text: Pelattuaan olympialaisissa jo vuosina 1968, 1972 ja 1976 Ćosić joukkueineen voitti kultaa Moskovassa 1980. Lisäksi hän voitti kaksi maailman- ja kolme euroopanmestaruutta sekä saavutti useita muita mitalisijoja. Vuonna 1982 hänen edustamansa Cibona Zagreb voitti Euroopan cup-voittajien cupin. Hän saavutti myös kuusi Jugoslavian mestaruutta ja neljä cup-mestaruutta sekä kaksi Italian mestaruutta.


title: Krešimir Ćosić

text: Keskushyökkääjänä pelannut 211-senttinen Ćosić toimi myöhempinä vuosinaan Jugoslavian maajoukkueen valmentajana. Hän oli lisäksi tunnettu mormonilähettiläs ja kroatialainen diplomaatti suurlähetystössä Washington DC:ssä. Hän kuoli non-Hodgkin-tyypin lymfoomaan vain 46-vuotiaana. Hänet on nimetty FIBA Hall of Fameen.


title: Mirza Delibašić

text: Mirza Delibašić (9. tammikuuta 1954 – 8. joulukuuta 2001) oli bosniahertsegovinalainen koripalloilija.


title: Mirza Delibašić

text: Delibašić voitti Jugoslavian sosialistisen liittotasavallan kanssa olympiakultaa Moskovassa 1980 ja olympiahopeaa Montréalissa 1976. Maailmanmestaruuden hän voitti Jugoslavian riveissä vuonna 1978 sekä Euroopan mestaruuden vuosina 1975 ja 1977. Hän edusti seurajoukkuetasolla muun muassa Real Madrid Baloncestoa. Hänet nimettiin vuonna 2007 postuumisti FIBA Hall of Fameen.


title: Mirza Delibašić

text: Delibašić kärsi elokuussa 1983 aivoverenvuodon. Hän toipui, mutta joutui lopettamaan pelaamisen ja kuoli lopulta Sarajevossa vain 47 vuoden ikäisenä.


title: Anthony Joseph Bevilacqua

text: Anthony Joseph Bevilacqua (17. kesäkuuta 1923 – 31. tammikuuta 2012) oli yhdysvaltalainen katolisen kirkon kardinaali. Hän toimi Pittsburghin piispana vuosina 1983–1987 ja Philadelphian arkkipiispana 1987–2003.


title: Anthony Joseph Bevilacqua

text: Bevilacqua syntyi italialaisille maahanmuuttajavanhemmille New Yorkin Brooklynissä. Hänet vihittiin papiksi St. James Cathedralissa 11. kesäkuuta 1949.


title: Anthony Joseph Bevilacqua

text: Bevilacqua, josta tuli kardinaali 28. kesäkuuta 1991, vietti 80-vuotispäiväänsä 2003 eikä siten voinut osallistua uuden paavin valintaan keväällä 2005.


title: Bernard Thévenet

text: Bernard Thévenet (s. 10. tammikuuta 1948) on ranskalainen maantiepyöräilijä. Hän on Ranskan ympäriajon kaksinkertainen voittaja (1975, 1977) ja voitti niin ikään kahdesti Dauphiné Libérén (1975, 1976).


title: Bernard Thévenet

text: Thévenet kilpaili jo 15-vuotiaana ja aloitti ammattilaisena vuonna 1970. Hän jäi Pariisi–Nizza-ajon jälkeen kiinni dopingista ja päätyi jopa sairaalahoitoon steroidien käytön aiheuttamien maksavaivojen johdosta.


title: Bernard Thévenet

text: Hän vetäytyi 1980-luvun alussa.


title: Suolakala

text:
Suolakala on kalan maustamista ja säilöntää suolaamalla. Sitä on käytetty vuosisatoja kalan säilömiseksi talven varalle. Hollantilaiset keksivät sillin suolauksen 1300-luvulla, ja tapa levisi myös Itämeren rannikoille. Suomessa suolakalaksi soveltui erinomaisesti muikku, siika, särkikalat ja merikaloista silakka. Myös muita kaloja, muun muassa haukea, suolattiin.
Suolakalaa on myös graavisuolattu kala, jota ei ole tarkoitettukaan pitempaikaiseen säilytykseen, vaan se syödään muutaman päivän aikana. Graavisuolaukseen soveltuu hyvin lohi ja muut sen sukuiset kalat.
Suolattuun kalaan perustuvia ruokalajeja ovat muun muassa anjovispohjainen janssoninkiusaus, lasimestarin silli ja suolasilakasta tehty suutarinlohi.


title: Rentarō Mikuni

text: Rentarō Mikuni (, 20. tammikuuta 1923 – 14. huhtikuuta 2013), oikealta nimeltään Masao Satō (), oli japanilainen näyttelijä. Hän teki elokuvadebyyttinsä vuonna 1951 "Zenmassa" ja otti roolihahmonsa nimen taiteilijanimekseen. Hän voitti uransa aikana kolme Japanin akatemian palkintoa.


title: Rentarō Mikuni

text: Näyttelijä Kōichi Satō on Rentarō Mikunin poika.


title: Sylvia Miles

text: Sylvia Miles (s. 9. syyskuuta 1932) on yhdysvaltalainen näyttelijä. Hän oli ehdolla parhaan naissivuosan Oscar-palkinnon saajaksi vuosina 1970 ja 1976.


title: Sylvia Miles

text: Miles syntyi juutalaiseen perheeseen New Yorkissa.


title: Sylvia Miles

text: Miles on esiintynyt muiden muassa elokuvissa "Keskiyön cowboy" (1969), "Himo" (1972), "Verenpunainen yö" (1975), "Rikos auringon alla" (1982), "Prinsessa Ruusunen" (1987) ja "Naispaholainen" (1989). Hän kuului niin sanottuihin Warholin supertähtiin.


title: Jack Warden

text: Jack Warden (18. syyskuuta 1920 – 19. heinäkuuta 2006) oli yhdysvaltalainen näyttelijä. Hänelle myönnettiin Emmy-palkinto vuonna 1972 ja hän oli lisäksi kahdesti ehdolla parhaan miessivuosan Oscar-palkinnon saajaksi.


title: Jack Warden

text: Warden syntyi Newarkissa, New Jerseyssä juutalaiseen perheeseen. Ennen elokuvatähteyttään hän menestyi nyrkkeilijänä. Hän teki televisiodebyyttinsä vuonna 1948 ja elokuvadebyyttinsä 1951.


title: Jack Warden

text: Warden esiintyi vielä 2000-luvulla. Hän kuoli sydämen ja munuaisten pettämiseen sairaalassa New Yorkissa 85-vuotiaana.


title: Ramboll

text: Ramboll () on kansainvälinen suunnittelu- ja konsulttiyritys, jonka pääkonttori on Kööpenhaminassa. Päätoimintayksiköt sijaitsevat Tanskassa, Ruotsissa, Norjassa, Iso-Britanniassa ja Suomessa. Yrityksellä on yhteensä lähes 200 toimistoa ja niissä 13 000 työntekijää vuoden 2015 lopussa. Euroopan lisäksi Ramboll toimii kansainvälisillä markkinoilla muun muassa Venäjällä, Aasiassa (mm. Lähi-idässä, Intiassa), Afrikassa ja Etelä-Amerikassa.


title: Ramboll

text: Ramboll sai alkunsa vuonna 1945, kun tanskalaiset insinöörit Børge Johannes Rambøll ja Johan Georg Hannemann toteuttivat haaveensa ja perustivat ”oman pienen” suunnittelutoimiston nimeltään Rambøll & Hannemann. Yhtiön alkuvuosien näkyviä suunnittelutöitä olivat Tanskaan ja Norjaan 1950- ja 1960-luvuilla rakennetut harustetut teräsristikkoradiomastot.


title: Ramboll

text: Lähes kaikki Ramboll Groupin osakkeet omistaa Ramboll Foundation, joka on yhtiön omistajien perustama tanskalainen kaupallinen säätiö. Noin kolme prosenttia osakkeista omistavat yhtiön työntekijät.


title: Ramboll

text: Suomessa Ramboll on maan suurin suunnittelu- ja konsulttialan yritys. Se toimii 29 paikkakunnalla ja työllistää noin 2 100 ihmistä. Vuonna 2015 yhtiö teki liikevaihtoa 175 miljoonaa euroa. Suomen Rambollin taustalla on entinen Viatek-niminen suunnittelutoimisto.


title: Ramboll

text: Yritykseen kuuluu myös Ramboll Analytics -ympäristölaboratorio. Ramboll myi Ramboll Analytics -liiketoimintansa Suomessa ja Virossa Eurofins Scientificille vuonna 2017.


title: Ramboll

text: Toiminta-aloina Suomessa ovat


title: Ramboll

text: Ramboll Finlandin toimitusjohtajana aloitti 3. kesäkuuta 2016 kauppatieteiden maisteri Kari Onniselkä. Hänen edeltäjänsä vuodesta 2008 lähtien oli tekniikan tohtori Markku Moilanen, joka siirtyi syyskuussa 2015 Rambollin konsernijohtoon ja Ramboll Finlandin hallituksen puheenjohtajaksi. Siirtymäaikana toimitusjohtajana oli yhtiön tekninen johtaja Mikko Leppänen.


title: Ramboll

text: Keväällä 2014 Ramboll osti konsulttiyhtiö Pöyryltä ”merkittävän osan” sen kiinteistökonsultointi-, projektinjohto-, talotekniikka- ja kaupunki- ja aluesuunnittelun liiketoiminnoista. Liiketoimintojen mukana seurasi lähes 450 työntekijää. Kilpailu- ja kuluttajavirasto hyväksyi kaupan 13. toukokuuta 2014.


title: Ramboll

text: Joulukuussa 2014 Ramboll osti yhdysvaltalaisen ympäristö- ja ympäristökonsultointiyrityksen Environin. Environ toimii 21 maassa ja sen henkilöstömäärä oli kaupantekohetkellä noin 1 500.


title: Ramboll

text: Syyskuussa 2015 Ramboll Finland osti LVIAS- eli talotekniikkasuunnittelutoimisto Projectus Team Oy:n. Projectus Teamissa työskenteli noin 130 henkilöä.


title: John Neville

text: John Neville (2. toukokuuta 1925 Lontoo – 19. marraskuuta 2011 Toronto) oli brittiläinen näyttelijä. Hänet tunnetaan muun muassa pääroolistaan Terry Gilliamin elokuvassa "Paroni von Münchhausenin seikkailut" (1988).


title: John Neville

text: Neville syntyi Lontoossa ja teki elokuvarooliensa ohella työtä televisiossa ja teatterissa. Hän esiintyi "Salaiset kansiot" -televisiosarjassa ja siitä tehdyssä elokuvassa "X-Files – taistelu tulevaisuudesta" (1998).


title: John Neville

text: Neville oli Brittiläisen imperiumin ritarikunnan upseeri (OBE) vuodesta 1965 ja Kanadan ritarikunnan jäsen (CM) vuodesta 2006. Hän asettui Kanadaan vakituisesti vuonna 1972.


title: Michael Cunningham

text: Michael Cunningham (s. 6. marraskuuta 1952) on yhdysvaltalainen kirjailija. Hän aloitti kirjallisen uransa aikakauslehdissä julkaistuilla novelleilla. Esikoisromaani "Golden States" ilmestyi vuonna 1984.


title: Michael Cunningham

text: Cunningham aloitti novellistina. Yksi novelleista on valittu vuoden 1989 parhaiden yhdysvaltalaisten novellien kokoelmaan. Hän on koonnut runoantologioita ja kirjoittanut elokuvakäsikirjoituksia. Hän opettaa kirjoittamista Yalen yliopistossa.


title: Michael Cunningham

text: Maailmanmaineeseen Cunningham kohosi neljännellä romaanillaan "Tunnit" (1998). Romaani liikkuu kolmella aikatasolla, joita yhdistää salaisesti Virginia Woolfin romaani "Mrs Dalloway"; itse asiassa Woolf suunnitteli romaanilleen alun perin nimeä "Tunnit". Ensimmäinen taso sijoittuu vuoden 1923 Lontooseen, jossa Virginia Woolf aloittelee romaaninsa kirjoittamista. Toisella tasolla vuoden 1949 Los Angelesissa kotirouva pakenee arjen paineita hotelliin lukemaan Woolfin romaania. Kolmannella aikatasolla juhlia mielellään järjestävä Clarissa Vaughan asuu 1900-luvun lopun New Yorkissa. Hän on saanut lempinimensä ”Mrs Dalloway” Woolfin samaisen romaanin mukaan. Cunningham sai teoksestaan Pulitzer- ja PEN/Faulkner-palkinnon. Stephen Daldry on vuonna 2002 ohjannut romaanin pohjalta elokuvan "Tunnit", jonka pääosissa ovat Nicole Kidman, Julianne Moore ja Meryl Streep.


title: Michael Cunningham

text: Romaanin "Säkenöivät päivät" (2005) kolme tarinaa sijoittuvat 1850-luvulle, nykyaikaan ja tulevaisuuteen. Jokaisessa päähenkilöinä ovat mies, nainen ja nuori poika.


title: Michael Cunningham

text: "By Nightfall" ilmestyi 2010 ja Laura Jänisniemen suomennos "Illan tullen" 2011. Teos liikkuu taidemaailmassa ja etenkin taidebisneksessä, jota Cunningham arvostelee ankarasti. Vieraillessaan Suomessa kirjan markkinointikiertueella marraskuussa 2011 hän kertoi halunneensa itsekin taiteilijaksi.


title: Michael Cunningham

text: Cunnigham on tehnyt käsikirjoitukset elokuvaan "Evening" ja oman romaaninsa pohjalta elokuvaan "Koti maailman laidalla".


title: Miekkailu kesäolympialaisissa 2004

text: Ateenan kesäolympialaisissa 2004 miekkailussa kilpailtiin kymmenessä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa floretilla, kalvalla että säilällä ja joukkuekilpailussa kalvalla. Vuoden 2004 olympialaiset olivat ensimmäiset, jossa ohjelmassa oli myös naisten säiläkilpailu.


title: Uki Heikkinen

text: Uki (Urho Eelis) Heikkinen (1. elokuuta 1908 Helsinki – 1. toukokuuta 1972 Oulu) oli suomalainen arkkitehti, jolle myönnettiin professorin arvonimi.


title: Uki Heikkinen

text: Heikkinen opiskeli Teknillisestä korkeakoulussa ja valmistui arkkitehdiksi 1938. Hän oli ollut Kulutusosuuskuntien Keskusliiton palveluksessa jo vuodesta 1931 ja jatkoi siellä toimistoarkkitehtina. Helsingin seudulla on useita hänen 1930- ja 1940-luvuilla suunnittelemiaan rakennuksia, esimerkiksi useita huviloita Munkkiniemessä ja Munkkiniemen portin eli rakennukset Munkkiniemen puistotien alkupään molemmin puolin.